
"Tarttis  tehrä  jotain" 


Kun  CSCIOPillakin  on  tieteellinen  neuvottelukunta,  niin  Skepsikselläkin  ilmeisesti  täytyy  olla 
sellainen.  Niinpä  neuvottelukunta  perustettiin  muutama  vuosi  sitten,  ja  huonosti  harkittuna 
hetkenä  allekirjoittanut  suostui  sen  puheenjohtajaksi.  Valinta  on  osoittautunut  epäonnistuneek¬ 
si.  Neuvottelukunta  on  kokoontunut  noin  kerran  vuodessa,  etupäässä  miettein  "tarttis  tehrä  jotain". 
Keskusteluissa  esitetään  monia  sinänsä  hyviä  ja  kannatettavia  ajatuksia,  mutta  sitten  ei  tapahdu  mitään 
ennen  kuin  taas  kokoonnutaan  ja  jauhetaan  samoja  asioita. 

Myönnän  vastuuni  tulosten  olemattomuudesta:  minä  vihaan  puhelinta,  enkä  mene  lähellekään 
taxeja  ja  muita  sähköaparaatteja  (ajattelen  myötämielisesti  edesmennyttä  dosentti  X:ää,  jota 
laitoskokouksessa  joku  paranoiaan  taipuvainen  henkilö  oli  syyttänyt  postinsa  lukemisesta. 
Tähän  X:  A,  kuinka  minä  toisten  postia  avaisin?  Enhän  minä  omaanikaan  jaksa  avata").  Puheenjohta¬ 
jaksi  pitäisi  löytää  joku  tarmokas  orjapiiskuri,  joka  saisi  ihmiset  tekemään  jotakin. 

Mitä  sitten  voitaisiin  tehdä?  Kaikki  neuvottelukunnan  jäsenet  ovat  tietysti  kovin  kiireisiä  ihmisiä, 
joilta  ei  kovin  paljon  aikaa  liikene  -  mutta  ehkäpä  vähän  ...  Valot  himmenevät,  huuhaa  lisääntyy.  Mitä 
voisi  tehdä? 

Neuvottelukunnan  viime  kokouksessa  esitettiin  mm.  että  olisi  kiinnitettävä  huomiota  tieteen 
väärinkäyttöön.  Tällä  saralla,  erityisesti  lääketieteessä,  on  tietysti  paljon  tehtävää  (tällöin  on 
syytä  keskittyä  selvästi  vahingolliseen  puoskarointiin.  Lääketieteen  asiantuntijat  ratkaiskoot, 
missä  raja  kulkee).  Mutta  tieteen  väärinkäyttöä  on  tietysti  muuallakin;  mitäpä  muuta  kuin  tieteen  räikeää 
väärinkäyttöä  on  ihmisten  ottaminen  töihin  biorytmien,  horoskooppien  tai  käsialanäytteiden  perusteel¬ 
la?  Tässä  olisi  ammattiliitoillakin  tekemistä.  Ja  voi  sanoa,  että  taistelu  on  puoliksi  menetetty,  jos  kieli 
annetaan  vastustajain  haltuun.  Tarkoitan,  että  usein  näkee  puhuttavan  Steinerin  hengentieteestä  ilman 
että  kukaan  ärähtää.  Olisi  koottava  tietopaketti,  jossa  selvästi  tuotaisiin  esille  miksi  "hengentiede"  ei  ole 
tiedettä,  yhtä  vähän  kuin  kreationistien  "luomistiede". 

Olen  esittänyt  neuvottelukunnassa,  että  viesti  on  syytä  suunnata  tahoille,  jotka  oivat  ole  vielä 
lyöneet  lukkoon  kantaansa:  koulunuorisolle.  Koululaisille  tarkoitettu  tietopaketti  olisi  syytä 
aikaansaada.  Tällaisen  paketin  täytyisi  tietenkin  olla  huolellisesti  suunniteltu.  Työtä  riittää 
tulevalle  orjapiiskurille. 

Käärmeenkantajan  merkeissä  1993 
S.  Albert  Kivinen 

Huuhaa-palkinto 

Oulun  tiedekeskus  Tietomaalle 


Kahden  vuoden  tauon  jälkeen  Skepsis  on  jälleen 
jakanut  Huuhaa-palkinnon.  Tällä  kertaa  palkinnon 
sai  Oulun  tiedekeskus  Tietomaa  ufo-kulttia  propa¬ 
goivasta  näyttelystään  ja  sen  harhaanjohtavasta 
markkinoinnista. 

Palkinto  julkistettiin  Helsingin  yliopiston  Port- 
haniassa  2.  joulukuuta  järjestetyssä  tilaisuudessa, 
jossa  Skepsiksen  puheenjohtaja  Lauri  Gröhn 
esitti  yhdistyksen  puolesta  palkinnon  myöntämis¬ 
perusteina  mm.  seuraavaa: 

"Myöntäessään  vuoden  1 993  Huuhaa-palkin¬ 
non  Skepsis  haluaa  ensin  todeta,  että  ufo-teemas¬ 
ta  on  viime  vuosina  niin  lehdissä  ja  kirjoissa  kuin 
radiossa  ja  televisiossakin  levitetty  erittäin  yksi¬ 
puolisia  näkemyksiä.  Näitä  näkemyksiä  edustaa 
suppea  piiri  itseään  ’ufo-tutkijoiksi’  kutsuvia  har¬ 
rastajia,  jotka  ovat  vakuuttuneita  siitä,  että  ufot 
ovat  älykkäiden  olentojen  ohjaamia  aluksia  ulko¬ 
avaruudesta  tai  jopa  'korkeammista  dimensiois¬ 
ta'." 

Skepsiksen  mielestä  sananvapauden  perus¬ 
teella  erilaisilla  mielipiteillä  oli  oikeus  päästä  julki¬ 
suuteen,  mutta  kansalaisilla  oli  myös  oikeus  saa¬ 
da  asiallista  tietoa  oudoista  ilmiöistä  -  esimerkiksi 
siitä,  että  ufo-havainnoista  tehdyt  laajat  ja  kriittiset 
tutkimukset  eivät  ole  antaneet  tukea  ufokultin  väit¬ 
teille.  Tällainen  valistustoiminta  sopi  yhdistyksen 
mukaan  erityisen  hyvin  tiedekeskuksille,  jotka  toi¬ 
mivat  julkisin  varoin  ja  nauttivat  niin  aikuisten  kuin 
koululaistenkin  luottamusta  korkeatasoisina  ja  us¬ 
kottavina  tiedonlähteinä. 

Skepsiksen  mukaan  tiedekeskus  Tietomaa 


oli  kuitenkin  tulkinnut  valistusvastuunsa  varsin 
omaperäisellä  tavalla  pystyttäessään  yksistään 
ufo-kulttia  propagoivan  näyttelyn  muuten  asialli¬ 
sen  pysyvän  näyttelynsä  yhteyteen. 

Harhaanjohtavaa  mainontaa 

Tietomaa  oli  lisäksi  markkinoinut  näyttelyään  vir¬ 
heellisesti  ja  harhaanjohtavasti.  Se  lupasi  näytte- 
lyesitteessään  kertoa  ''näyttävästi,  havainnollises¬ 
ti  ja  monipuolisesti  viime  vuosikymmenien  mielen¬ 
kiintoisimmasta  ilmiöstä",  antaa  vastaukset  hu¬ 
manoideja  ym.  avaruusolentoja  koskeviin  kysy¬ 
myksiin  ja  kertoa  myös  mitä  mieltä  tiede  on  ufoista. 

Puheenjohtaja  Gröhn  oli  tutustunut  näytte¬ 
lyyn  jo  sen  avajaisiksi  järjestetyn  ufo-paneelin  yh¬ 
teydessä  15.  toukokuuta,  jolloin  hän  oli  todennut, 
ettei  näyttelyssä  ollut  tarjolla  yhtään  ufoja  kriitti¬ 
sesti  tarkastelevia  teoksia  tai  raportteja  puhumat¬ 
takaan  että  siinä  olisi  kerrottu,  mitä  tiede  ajatteli 
asiasta.  Sen  sijaan  näyttelytiloissa  oli  ollut  esillä 
runsaasti  ufo-uskomusta  edustavia  kirjoja,  raport¬ 
teja  ja  lehtiä,  niiden  joukossa  rajatiedon  aikakaus¬ 
lehti  Ultra  ja  Ufo-fakta,  joita  oli  myyty  jopa  tiede¬ 
keskuksen  lipunmyynnissä.  Yhtään  tiedelehteä  ei 
näyttelyssä  näkynyt. 

Gröhn  kertoi,  että  hänen  epäilyksensä  näyt¬ 
telyn  suhteen  heräsivät  jo  silloin,  kun  hän  luki 
esitteestä,  että  "Ufo-asiantuntijoina  Ufo-tornin 
suunnittelussa  ovat  olleet  kuulut  ufomiehet  Juhan 
af  Grann  ja  Tapani  Kuningas".  Molemmat  herrat 
ovat  kunnostautuneet  erityisesti  ufoja  propa- 

goivan  sanoman  välittäjinä. 

Ufojen  olemassa  oloa  näyttelyssä  perusteltiin 
esittelemällä  lukuisa  joukko  tapauksia,  jotka  ovat 
osoittautuneet  väärennöksiksi,  perusteettomiksi 
tulkinnoiksi  tai  vähintäänkin  kiistanalaisiksi.  Näitä 
olivat  muun  muassa  Meierin  valokuvat,  joita  ufo- 
paneeliin  keväällä  osallistunut  ufoihin  muutoin  us¬ 
kova  kanadalainen  Stanton  Friedman  itsekin  piti 
väärennöksinä,  sekä  kuulu  Hiilien  tapaus  ja  vil- 
jaympyrät.  "Ufo-kultin  hengessä  näyttelyssä  kui¬ 
tenkin  vaiettiin  tyystin  väärennösten  paljastumisis¬ 
ta,  esille  tuoduista  luonnollisista  selityksistä,  ja 
muusta  kritiikistä",  Gröhn  kertoi. 

Venäläiset  asiantuntijoina 

Ufo-torniksi  rakennetun  kuusikerroksisen  näytte¬ 
lyn  yksi  kerros  oli  omistettu  venäläiselle  ufotutki¬ 
mukselle.  (Sen  korkeatasoisuudesta  tunnettu  pa¬ 
ranormaalien  ilmiöiden  tutkija  James  Randi  antoi 
Skeptikon  haastattelussa  murskaavan  arvion. 
Randin  mukaan  ufotutkimus  ja  paranormaalien 
ilmiöiden  tutkimus  yleensäkin  oli  Venäjällä  pahasti 
ajastaan  jäljessä,  ja  kyseiset  tutkijat  käyttivät  me¬ 
netelmiä,  jotka  esimerkiksi  amerikkalaiset  olivat 

hylänneet  jo  yli  30  vuotta  sitten.  Randin  haastatte¬ 
lu  julkaistaan  toisaalla  tässä  lehdessä.) 

Näyttelyn  venäläisosastolla  oli  muun  muassa 
laite,  jota  voitiin  kuljettaa  "yliluonnollisten  kohtei¬ 
den  yli".  Kerroksessa  oli  myös  esillä  tarinoita,  joita 
kontaktihenkilöt  olivat  saaneet  ilmeisesti  ufoilta. 
Näissä  kontaktitarinoissa  väitettiin  esimerkiksi 
täysin  fysiikan  lakien  vastaisesti,  että  "elektronia 
on  kahta  lajia:  ydin  ja  kehä.  Ytimessä  elektronin 
elämä  on  astetta  lyhyempi  kuin  kehällä"  ja  edel¬ 
leen  että  "elektroni  kvantisoituu  kaikissa  ulottu- 
vuusmaailmoissa  aina  neljännestä  seitsemänteen 
ulottuvuuteen". 

Puheenjohtaja  Gröhn  vieraili  näyttelyssä  toi¬ 
sen  kerran  lokakuussa  ja  totesi,  että  näyttely  jatkui 
alkuperäisessä  muodossaan.  "Ainoa  edistysaskel 
oli  se,  että  näyttelyyn  oli  kevään  jälkeen  liitetty  yksi 
ufoja  kriittisesti  tarkasteleva  kirja,  Juhani  Kyröläi¬ 
sen  ja  Pekka  Teerikorven  toimittama  vuonna 
1980  ilmestynyt  Ufojen  arvoituä' ,  Gröhn  kertoi. 

Jatkossa  rajatieteitä 

Tiedekeskus  Tietomaan  johtajan  Heikki  Kähärän 
mukaan  kolmivuotiseksi  tarkoitettua  näyttelyä  ai- 


Skeptikko  4/93 


3 


otaan  täydentää  ensi  vuonna  paranormaaleilla  ja  dennykseksi  tähtitieteellinen  yhdistys  Ursa  lahjoitti 
parapsykologisilla  ilmiöillä.  Vuonna  1995  näytte-  tuoreen  kirjansa,  Kari  A.  Kuuren,  Juhani  Kyröläi- 
lyyn  on  tarkoitus  lisätä  astrologia,  ennustaminen,  sen,  Göte  Nymanin  ja  Jukka  Piirosen  toimitta- 
kaukoparannus  ja  muut  rajatieteet.  Lisäksi  näytte-  man  Katoavatko  ufot,  lähetettäväksi  palkinnosta 
lyn  rinnalla  aiotaan  järjestää  luentoja,  joihin  tiede-  kertovan  kunniakirjan  mukana  näyttelyn  järjestä- 
keskus  aikoo  kutsua  oman  käsityksensä  mukaan  jille. 

'maailman  huippuasiantuntijat’.  Tietomaan  suun-  "Kriittisyys  Tietomaassa  vähintäänkin  tup- 
nittelema  nimiluettelo  luennoitsijoista  näytti  Skep-  laantuu  lähettäessämme  tämän  kirjan  heille", 
siksen  mukaan  kuitenkin  viittaavan  siihen,  että  Gröhn  totesi  palkinnon  julkistamistilaisuudessa, 
tiedekeskus  aikoi  jatkaa  ufo-näyttelyllä  aloittamal-  Skepsis  myönsi  Huuhaa-palkinnon  nyt  nel- 
laan  linjalla  ja  levittää  uskomuksia  samalla  kun  se  jännen  kerran.  Kaksi  vuotta  sitten  palkinto  myön- 
vaikenee  tieteellisen  tutkimuksen  antamista  tie-  nettiin  Suomen  Scientologia-yhdistykselle,  Hel- 
doista.  singin  Dianetiikka-keskukselle  ja  muille  kansain- 

Kähärä  kehui  näyttelyn  avajaispaneelissa,  välisen  scientologisen  liikkeen  Suomessa  toimivil- 
että  “tiedekeskus  Tietomaa  on  antanut  merkittä-  le  järjestöille  "tieteen  kaapuun  verhoutuvan  scien- 
vän  lisän  ufo-keskusteluun  tuodessaan  ufo-näyt-  tologian  ja  dianetiikan  dogmeihin  perustuvien 
telyn  Ouluun  ja  antaessaan  foorumin  aiheesta  tekstien  ja  kurssien  markkinoinnista  harhaanjoh- 
käytävälle  vapaalle  keskustelulle  ensimmäistä  tavin  keinoin". 

kertaa  koko  maailmassa  tiedeyhteisössä".  Skep-  Vuonna  1990  palkinto  annettiin  Vantaan  kau- 
siksen  mielestä  Tietomaa  oli  kuitenkin  unohtanut  pungin  työväenopistolle  "astrologian  ja  grafolo- 
tiedekeskukselle  kuuluvan  valistusvastuunsa  gian  opettamisesta  tieteen  valepuvussa"  ja  1989 
alentumalla  toimimaan  valetieteellisen  ufo-kultin  Werner  Söderström  Osakeyhtiölle  "pseudotieteen 
sanoman  välittäjänä  ja  oli  sen  vuoksi  kiistatta  an-  ja  humpuukin  pitkällisestä  ja  ansiokkaasta  levittä- 
sainnut  vuoden  1993  Huuhaa-palkinnon.  misestä  Suomessa". Skeptikko. mo 

Tiedekeskus  Tietomaan  ufo-näyttelyn  täy- 


Kolme  kriteeriä  hyvälle  teorialle 

1)  Hyvä  teoria  ei  selitä  kaikkea  mahdollista. 

2)  Hyvä  teoria  ei  tuo  esille  uusia  "maailmoja",  "voimia",  "värähtelyjä" 
jne.  ad  hoe. 

3)  Hyvä  teoria  mahdollistaa  testattavat  etukäteisarviot. 

Susan  Biackmore:  Dying  to  Live,  Science  and  the  Near-Death 
j  Experience.  Grafton,  1993. 


4 


Skeptikko  4/93 


♦>  Potentiaalisia  Huuhaa-palkintoehdokkaita  ❖ 


Vaihtoehtoista  syöpähoitoa 

Hiljakkoin  Voi  hyvin  -lehdessä  oli  juttu,  jossa  vaih¬ 
toehtohoidoilla  väitettiin  parannetun  imusolmu- 
kesyöpä.  Juttua  lukiessa  selvisi,  että  potilasta  oli 
hoidettu  sytostaateilla,  jotka  tiettävästi  tehoavat 
hyvin  tuohon  syöpämuotoon. 

Television  Keisarin  peukalo  -ohjelmassa  oli 
tapaus,  jossa  imusolmukesyöpää  sairastavan  po¬ 
tilaan  hoitoa  käytettiin  esimerkkinä  homeopatian 
toimivuudesta.  Kerrottiin,  että  potilaan  sytostaatti¬ 
hoito  oli  keskeytetty,  koska  potilas  oli  mennyt  huo- 

Antroposofista  magiaa 

Käväisin  Jugend-salin  näyttelyssä  ja  kauhistuin. 

Luomu  on  hyvä  asia  mutta  mitä  onkaan  bio¬ 
dynaaminen  viljely?  Kompostointipreparaateista 
näyttelyssä  todetaan,  että  "niissä  muotoutuu  kyky 
välittää  eläviä  voimia  kasvaville  kasveille"  ja  että 
"niiden  vaikutus  on  homeopaattista." 

Biodynaamisesta  kalenterista  Kylvö  ja  korjuu 
1993  saattoi  näyttelyssä  lukea  seuraavaa:  "Mer¬ 
kurius  jättää  Kauriin,  kiiruhtaa  auringon  edellä  Ve- 
simieheen  ja  saapuu  21.  Kaloihin."  Biodynaami¬ 
sen  viljelyn  taustalla  onkin  siis  astrologiaa! 


noon  kuntoon.  Hänelle  oli  annettu  elinaikaa  muu¬ 
tama  kuukausi  (Suomessa  lääkärit  eivät  tiettävästi 
tee  näin). 

Vähän  toivuttuaan  potilas  matkusti  Saksaan 
"homeopaatin"  hoitoon,  joka  teki  irisdiagnoosin  ja 
verikokeita.  Ohjelmassa  väitettiin,  että  hänelle 
tehtiin  myös  normaali  diagnoosi  ja  hän  sai  munu¬ 
aisten  ja  maksan  "puhdistamiseksi"  "pillereitä  ja 
litkuja" .  Ja  näin  sitten  todisteltiin  kuinka  homeopa¬ 
tia  toimii. 


Antroposofisen  lääketieteen  osastolla  oli  pos¬ 
teri  öljykylvyistä.  Siitä  todettiin:  “Kylvyt  vahvistavat 
sisältäpäin  lämpötaloutta  niin,  että  ihmisen  mi¬ 
nuus  voi  tarttua  fyysiseen  ruumiiseen." 

Mitä  opitaankaan  Steiner-kouluissa?  Koulu¬ 
laisen  työkirjassa  todettiin.  "Ravintoaineessa  ole¬ 
va  hiili  palaa  kaikkialla  solukoissamme." 

Mikä  tuossa  steinerilaisessa  okkultismissa, 
magiassa  ja  pseudotieteessä  oikein  vetoaa  ihmi¬ 
siin? 


Radion  kuunteiijasoittojen  moraalista 


Radiossa  oli  hiljakkoin  Markus  Similän  juontama 
ohjelma,  jossa  aiheena  oli  opetusministeriön  tuke¬ 
mat  "huuhaa" -kirjat.  Yksi  ohjelmaan  soittaneista 
kertoi  Kuopion  yliopiston  väitöskirjatyöstä,  jossa 
oli  kehitetty  "maasäteilymittari".  Ja  skeptikot  sai¬ 
vat  huutia. 

Kuopion  yliopistosta  kerrottiin,  että  todellisuu¬ 
dessa  aiheen  piirissä  ahersi  henkilö,  joka  oli  virka¬ 
vapaalla  ja  väitöskirja  ei  ainakaan  toistaiseksi  ollut 
"löytänyt  kotia".  Kyseinen  mittari  mittasi  radiotaa¬ 


juista  säteilyä,  jota  ei  tarvitse  nimittää  maasätei¬ 
lyksi. 

Mikä  vastuu  on  radiolla,  kun  soittelijat  antavat 
täysin  virheellistä  tietoa?  Lehtien  yleisönosastois¬ 
sakin  on  jonkinlainen  ennakkotarkastus  ja  on 
mahdollista  käyttää  asiantuntijoita.  Radiossa  toi¬ 
mittaja  vain  nyökyttelee.  Varmaankin  tuhannet  us¬ 
kovat  ohjelman  jälkeen,  että  maasäteily  on  faktaa 
ja  mittarikin  olemassa. 

Koonnut  Lauri  Gröhn 

Euroskeptikot  Britanniassa 


Veijo  Saano 

Euroopan  skeptikkojen  viides  konferenssi  pidettiin 
Keelen  yliopistossa,  Staffordshiressä,  Britannias¬ 
sa  29.-31 .8.1 993.  Britannian  skeptikot,  yhdyshen¬ 
kilönään  Mike  Hutchinson,  olivat  järjestäneet 
kokouksen  vuosittaisen  suuren  tiedefestivaalin 
(The  British  Association  Annual  Science  Festival 
Science  for  Life)  yhteyteen.  Viikon  kestävä  tiede- 
festivaali  aiheutti  vaikeuksia  skeptikkokokouksel- 
le,  joka  joutui  ajoittain  väistelemään  päätapahtu¬ 
maa  melko  vaikeasti  löydettäviin  paikkoihin. 

Olin  ainoa  Suomen  edustaja  skeptikkoko- 
kouksessa,  mutta  Science  for  Life  -viikolle  oli  tullut 
ainakin  1 3  suomalaista  tiedetoimittajaa.  Yksinäi¬ 
seksi  ei  suomalaisskeptikko  muutenkaan  oloaan 
tuntenut.  Britit  ovat  välitöntä  ja  seurallista  väkeä, 
ja  kontakteja  myös  mannereurooppalaisiin  skep¬ 
tikkoihin  syntyi  helposti.  Erityisesti  kulkuvälineeni, 
iso  moottoripyörä,  toi  ihmiset  juttusille;  Belgian 
skeptikkojen  puheenjohtaja  Tim  Trachet  (mies, 
jolla  on  ensyklopediamuisti)  pisti  kuitenkin  parem¬ 
maksi  tulemalla  kokoukseen  Brysselistä  polku¬ 
pyörällä. 

ihmeparantaja  Cern  Ilo 

Tohtori  Peter  May  Britanniasta  avasi  kokouksen 
sunnuntai-iltana  29.8.  luennolla  Morris  Cerullos- 
ta,  joka  tunnetaan  Britanniassa  uskollaparanta- 
jaksi.  May  oli  pyrkinyt  järjestelmällisesti  selvittä¬ 
mään,  oliko  yksikään  Cerullon  väitetyistä 
ihmeparannusteoista  tosi.  Näitä  parannuksia  pi¬ 
täisi  olla  ainakin  2  950. 

Cerullon  väitettiin  parantaneen  mm.  useita 
heikkonäköisiä  lapsia.  Mayn  mukaan  tapauksia 
tutkittaessa  oli  ilmennyt,  että  eräässäkin  tapauk¬ 


sessa,  jossa  äiti  oli  julkisuudessa  todistanut  ihme- 
parannuksesta,  kyseessä  oli  ollut  vain  karsasta¬ 
van  lapsen  "laiskan  silmän"  (aivot  “sammuttavat” 
kaksoiskuvaa  tuottavan  silmän)  korjaantuminen 
tavanomaisella  peittohoidolla  (silmälappu  tai  sil¬ 
mälasit,  joista  toinen  linssi  on  hämärretty  maito¬ 
maiseksi).  Samoin  mukana  oli  ollut  tapauksia,  jois¬ 
sa  oireet  olivat  lievenneet  selvästi  psyykkisin  me¬ 
kanismein:  objektiiviset  sairauslöydökset  olivat 
ennallaan  tai  edenneet,  mutta  potilas  kertoi  ole- 
vansa  lähes  oireeton  -  tuttuja  löydöksiä  myös 
Matti  A.  Miettisen  väitöskirjatyöstä,  jossa  tutkittiin 
Niilo  Yli-Vainion  "parantamia"  potilaita. 

May  oli  pyytänyt  Cerullolta  tutkittavakseen 
kolme  parasta  ja  todistusvoimaisinta  ihme- 
paranemistapausta.  Ihmeitä  ei  löytynyt,  ja  Cerullo 
antoi  tutkittavaksi  vielä  20  lisätapausta.  Niistä  ai¬ 
nakin  kaksi  oli  kuollut  sairauteensa.  Ihmepa- 
ranemisia  ei  voitu  osoittaa  tapahtuneiksi.  Mayn 
mukaan  Cerulloon  uskovia  kuitenkin  riittää  yhä. 
Heistä  naisia  on  noin  kaksi  kertaa  enemmän  kuin 
miehiä. 


Maanantai  kappelissa 

Ensimmäinen  kokouspäivä  pidettiin  yliopistokam¬ 
puksen  kirkossa.  Mikä  kaikuisaan  akustiikkaan 
menetettiin,  se  saatiin  henkistyneenä  tunnelmana 
takaisin. 

Tohtori  John  Maddox,  arvovaltaisen  brittiläi¬ 
sen  tiedelehti  Naturen  toimittaja  alusti  homeopa¬ 
tiasta,  johon  hän  oli  törmännyt  1951,  kun  hänen 
diabetesta  sairastava,  raskaana  ollut  vaimonsa  oli 
joutunut  sattumalta  homeopaattilääkärin  hoitoon. 

Lapsi  oli  kuollut  virheellisen  ja  tehottoman  hoidon 
takia. 

Toisen  kerran  Maddox  oli  tutustunut  home¬ 
opatiaan  kuuluisan  Benvenisten  tapauksen  yh¬ 
teydessä.  Benveniste  oli  tarjonnut  Natureen  tutki¬ 
musraporttia,  jonka  tulosten  mukaan  äärimmäisen 
pitkälle  homeopaattisiin  pitoisuuksiin  asti  laimen¬ 
nettu  liuos  olisi  säilyttänyt  vaikuttavat  ominaisuu- 
tensa.  Raportissaan  Benveniste  oli  selittänyt  il¬ 
miötä  homeopaattien  tapaan:  vedellä  on  muisti. 
Maddox  kertoi,  että  lopulta  Naturen  edustajat  oli¬ 
vat  menneet  tutustumaan  Benvenisten  laboratori¬ 
oon,  mutta  hämmästyttäviä  tuloksia  ei  tuolloin 
enää  ollut  syntynyt;  veden  muisti  oli  hävinnyt. 

Benveniste  oli  selittänyt  kokeiden  epäonnis¬ 
tumisia  vähemmän  tieteellisesti:  "vesi  on  joskus 
väärää",  "koe  toimii  parhaiten  assistenttini  teke¬ 
mänä  -  se  nainen  on  kuin  toiselta  planeetalta". 

Maddoxin  mukaan  kokeiden  teossa  oli  ollut 
myös  runsaasti  heikkouksia.  Esimerkiksi  huomi¬ 
oon  oli  otettu  vain  ne  tulokset,  jotka  viittasjvat 
"veden  muistamiskykyyn",  ja  muut  tulokset  oli  hy¬ 
lätty.  Kokeita  tekemässä  oli  ollut  kaksi  ranskalai¬ 
sen  homeopatian  alan  tehtaan  palkkaamaa  assis¬ 
tenttia. 

"Tällaisia  ilmiöitä  kohtaan  ei  tulisi  olla  kohte¬ 
lias,  vaan  nimittää  huijausta  sen  oikealla  nimellä. 
Tällainen  tieteeksi  naamioitu  huijaustutkimus  on 
koko  yhteiskunnallemme  vaaraksi:  it  blocks  the 
mind  of  our  society",  Maddox  totesi. 

E/ektroakupunktuuria ja  muita 
huuhaahoitoja 

Tohtori  J.  van  Noordvvijk  Hollannista  kertoi  työto¬ 
verinsa  Jan  Wi!lem  Nienhuysin  elektroakupunk- 
tuuria  koskevista  tutkimuksista.  Hän  kertoi,  että 
Keski-Euroopassa  akupunktuuri  on  usein  tyypillis¬ 
tä  vaihtoehtolääkintää  omituisine  laitteineen  ja  ho¬ 
meopatiaan  ym.  oppeihin  liittyvine  kytkentöineen. 


Suomessa  puolestaan  akupunktuuria  käytetään 
pääasiassa  vain  lihasperäisiin  kipuihin. 

Noordwijkin  mukaan  Keski-Euroopassa  eri¬ 
tyisen  suosittuja  ovat  laitteet,  joilla  "akupisteiden" 
sähköistä  vastusta  mitaten  väitetään  voitavan  teh¬ 
dä  nopeasti  tautidiagnooseja.  Yksi  tällainen  laite 
oli  esillä  myös  Science  for  Life  -messunäyttelyssä. 

Professori  Wim  Betz  Brysselistä,  Belgiasta, 
pohdiskeli  terveyteen  liittyvien  huuhaahoitojen 
olemusta.  Hän  on  opiskellut  homeopatiaa  ja  antoi 
nuorempana  homeopaattisia  hoitoja  kahden  vuo¬ 
den  ajan.  Betz  kertoi,  että  vaihtoehtohoidot  ovat 
laajalti  kuluttajien  suosiossa  ja  kuluttajajärjestöt 
vaativat  kyseisille  hoitojen  antajille  koulutusta  ja 
tukea.  Ranskassa  ja  Hollannissa  jopa  sairausva¬ 
kuutus  on  korvannut  homeopaattisen  hoidon  ku¬ 
luja.  Betzin  mukaan  Hollannissa  korvausten  mak¬ 
saminen  on  nyttemmin  kuitenkin  lopetettu. 

Vaihtoehtohoitoja  tarjotaan  Keski-Euroopas¬ 
sa  eniten  päänsärkyyn,  erilaisiin  kipuihin,  väsy¬ 
mykseen  ja  "stressiin",  ihon  hoitoon  ja  hiusten 
lähtöön.  Näihin  vaivoihin  lääketieteellä  ei  useim¬ 
miten  ole  paljon  muuta  sanottavaa  kuin  että  kysei¬ 
set  vaivat  ja  ilmiöt  kuuluvat  elämään  ja  korjaantu¬ 
vat  usein  itsekseen.  Betzin  mukaan  suosituimpia 
hoitomuotoja  ovat  vitamiinien,  joita  belgialaisista 
käyttää  46  prosenttia,  hivenaineiden  ja  yrttiteen 
käyttö.  Belgialaisten  suosituimmuuslistalla  varsi¬ 
nainen  fytoterapia  eli  lääkekasvituotteiden  käyttö 
on  vasta  kuudennella  tilalla.  Naiset  käyttävät  ky¬ 
seisiä  hoitoja  enemmän  kuin  miehet.  Vain  seksu¬ 
aaliongelmiin  liittyvissä  lääkityksissä  miehet  ovat 
uutterampia. 

Betz  kertoi,  että  eniten  vaihtoehtolääkintää 
käyttivät  hyvin  koulutetut  belgialaiset  ja  ne,  joilla 
on  keskimääräistä  enemmän  masentuneisuutta  ja 
keskimääräistä  heikompi  terveydentila  ja  fyysinen 
kunto.  Suomalaisten  tutkimusten  mukaan  nämä 
henkilöt  turvautuvat  eniten  myös  "viralliseen"  lää¬ 
kintään. 

Psykologi  Michael  Heap  Britanniasta  kuvaili 
terapeutin  ja  asiakkaan  välistä  dynamiikkaa.  "Te¬ 
rapeutin  toiminnan  tärkeänä  pontimena  on  vallan 
halu.  Hoidettava  haluaa  apua  joltakin,  jolla  hän 
uskoo  olevan  valtaa  ja  erityistietämystä.  Tera¬ 
peutin  toiminnan  johtolankana  on  vahvistaa  tera¬ 
peutin  ammatillista  kuvaa,  todistaa  hänen  olevan 
oikea  terapeutti.  Tämä  voi  tapahtua  monella  me¬ 
kanismilla  mm.  pseudotieteiden,  mystiikan  ja  ma¬ 
gian  avulla.  Vilpitön  oman  työn  tuloksellisuuden 
arviointikin  vie  usein  harhaan,  jos  tutkimus¬ 
menetelmiä  ei  hallita:  ihmisellä  on  taipumus  yliar¬ 
vostaa  teorioitaan  tukevia  havaintoja  ja  vähätellä 
vastaan  puhuvia  kokemuksia",  Heap  sanoi. 

Homeopatiaa  ja  vaihtoehtotääkintää 

Caroline  Richmond  Britanniasta  esitteli  D. 
Taylor-Reillyn  tiedelehti  Lance tissa\ ui kaistu a  ho- 
meopatiatutkimusta,  jossa  D30-vahvuisella  (alku- 
peräisliuos  on  laimennettu  30  kertaa,  aina  suh¬ 
teessa  1:10,  joten  yhtään  alkuperäisen  liuoksen 
molekyyliä  ei  lopputuotteessa  enää  ole)  siitepöly- 
liuoksella  saatiin  mitattavaa  tehoa  heinänuhassa. 
Tosin  tutkimus  ei  edusta  normaalia  homeopatiaa, 
koska  homeopatiassa  ei  käytetä  siitepölyä  allergi¬ 
an  hoitoon,  mutta  tulos  oli  ollut  Taylor-Reillyn  mu¬ 
kaan  hämmästyttävä.  Richmond  kävi  tutkimuksen 
heikkouksia  läpi,  kunnes  yleisön  joukosta  pyysi 
puheenvuoron  mies,  joka  esittäytyi  tutkimuksen 
tekijäksi.  Hän  moitti  ankarasti  Richmondin  esitys¬ 
tä,  ja  kiivas  väittely  alkoi.  Tohtori  Taylor-Reillylle 
järjestettiin  seuraavaksi  päiväksi  tilaisuus  esitellä 
itse  tutkimuksensa  -  skeptikkoja  voi  kiittää  pyrki¬ 
myksestä  tasapuolisuuteen! 

Toinen  brittiasiantuntija,  syöpälääkäri  Thurs- 
ton  Brevvin  puolestaan  pohdiskeli  vaihtoehtolää¬ 
kinnän  olemusta.  Hän  sanoi  käyttävänsä  mieluiten 
sanontaa  “mainstream  medicine"  (vallitseva  lää¬ 
kintä)  "orthodox  medicinen"  (koululääketiede, 


suora  käännös  olisi  "oikeaoppinen  lääkintä")  ase¬ 
mesta.  Hän  korosti,  että  lääketiedettä  on  oikeas¬ 
taan  ollut  vasta  noin  1 50  vuoden  ajan.  Jo  siinä 
ajassa  se  on  muuttunut  paljon  ja  muutos  on  ollut 
voimakasta  edistystä.  Vaihtoehtolääkinnän  monet 
muodot  ovat  puolestaan  pysyneet  muuttumatto¬ 
mina  jopa  tuhansia  vuosia. 

Maanantaiaamupäivän  viimeisellä  luennolla 
puhuin  vaihtoehtolääkinnän  kehityksestä  Suo¬ 
messa,  joka  on  ollut  varsinainen  koelaboratorio 
vaihtoehtolääkinnän  markkinoinnille.  Vielä  1970- 
luvun  alussa  täällä  ei  ollut  keskieurooppalaista 
"luonnonlääkintää",  homeopatiaa,  antroposofiaa, 
kiropraktiikkaa  tms,  vaan  jo  silloin  varsin  kor¬ 
kealuokkainen  ja  potilaalle  lähes  ilmainen  tervey¬ 
denhuolto  keulakuvanaan  maailman  parhaana  pi¬ 
detty  lasten-  ja  äitiysneuvolajärjestelmä.  Miksi  siis 
tänne  nousi  10-15  vuodessa  kukoistava  vaihtoeh¬ 
tolääkinnän  elinkeino? 

Skeptikoilla  on  taipumus  otaksua,  että  vaih¬ 
toehtolääkinnän  suosion  kasvu  olisi  ennen  kaik¬ 
kea  merkki  nykyajan  ihmisten  lisääntyneestä  tai¬ 
pumuksesta  taikauskoon  ja  epärationaaliseen 
ajatteluun.  Koetin  luennossani  muistuttaa,  että 
vaihtoehtolääkinnän  nopea  nousu  Suomessa  lie¬ 
nee  enemmänkin  seurausta  hyvin  suunnitellusta 
ja  toteutetusta  liiketoiminnasta,  jossa  käytetään 
tehokkaan  mainonnan  avulla  hyödyksi  ihmisten 
ainaista  taipumusta  uskoa  ihmeisiin  ja  yliluonnol¬ 
lisiin,  parantaviin  voimiin. 

Kerroin,  että  luontaistuoteala  on  vaihtoehto¬ 
lääkinnän  tukipylväitä;  sen  vuotuinen  liikevaihto 
on  noussut  1970-luvun  alun  mitättömältä  tasolta 
ilmeisesti  yli  miljardiin  markkaan  (vertailun  vuoksi 
kaikki  Kansaneläkelaitoksen  lääkekulukorvaukset 
ovat  n.  2  miljardia  mk).  Vaihtoehtolääkintä  on  Suo¬ 
messakin  yksi  tuottavimmista  liiketoiminnan  alois¬ 
ta,  joten  sen  edistämisessä  ovat  olleet  mukana 
kekseliäimmät  aivot,  eikä  niiden  kykyjä  sovi  vä¬ 
heksyä.  He  saavat  melko  rationaalisenkin  kansan 

innostumaan  luonnonlääkkeiden  lisäksi  myös  bio¬ 
energioista,  parantavista  kivistä  ja  tähtivoimien 
vaikutuksesta  terveyteen. 

Yliluonnolliseen  uskomisen 
filosofiaa  ja  psykologiaa 

Otsikko  oli  pääaihe  maanantain  iltapäiväistunnol- 
le,  joka  alkoi  ohjelmatiedoista  poiketen  professori 
Morrisin  esitelmällä  psykologiasta,  huijauksesta 
ja  uskosta.  Hän  esitteli  mm.  Bamum  effectin 
(esim.  horoskoopeista  tuttu  väite,  joka  sopii  lähes 
kaikkiin  ihmisiin,  mutta  kuitenkin  kuulostaa  lukijas¬ 
ta  juuri  häneen  sopivalta)  suurta  merkitystä  uskos¬ 
sa  yliluonnolliseen. 

Taikuri  Massimo  Polidoro  Italiasta  kertoi 
Skeptikossakin  (Skeptikko  2/93)  kuvatusta  ko¬ 
keestaan,  jossa  hän  esiintyi  "Uri  Gellerinä"  tele¬ 
visiossa  saaden  kaksimiljoonaisen  yleisön 
vakuuttuneeksi  kyvyistään  kellojen  käyntiin  laitta¬ 
misessa  yms.  Hän  on  randimaiseen  tyyliin  paljas¬ 
tanut  useita  huijaustapauksia,  esimerkiksi  räyhä- 
hengen  riivaamaksi  väitetyn  pojan,  joka  todelli¬ 
suudessa  itse  heitteli  esineitä  pitkin  seiniä  ja  rönt- 
genkatseisen  tytön,  joka  osasi  muutamia  taikurien 
sorminäppäryystemppuja. 

Psykologi  Susan  Blackmore  Britanniasta 
kertoi  NDE  (near  death  experience;  kokemus 
omasta  kuolemasta)  ilmiöstä,  joka  hänen  mu¬ 
kaansa  on  sukua  OBE:lle  (out  of  body  experience; 
ruumista  irtoaminen;  "astraaliprojektio?").  Hänen 
mukaansa  tietyissä  tilanteissa,  esimerkiksi  tajutto¬ 
muutta  lähentelevässä  vaikeassa  sairaustilassa 
tai  LSD:n  vaikutuksen  alaisena  monet  olivat  näh¬ 
neet  tunnelin  päästä  hohtavan,  lämpimän  ja  kut¬ 
suvan  maailman  ja  kokeneet  ystävällisen  voiman 
läsnäolon.  Usein  kokemukseen  oli  liittynyt  tunne 
jonkin,  esimerkiksi  sillan  tai  joen  ylittämisestä.  Mo¬ 
net  olivat  pitäneet  kokemustaan  äärimmäisen  vai¬ 
kuttavana,  suorastaan  uutta  uskoa  elämään  tai 


kuolemanjälkeiseen  elämään  antavana. 

Väitteet  siitä,  että  kyseisessä  tilanteessa  ih¬ 
minen  voisi  havainnoida  ruumiinsa  ulkopuolelta 
todellisia  asioita,  kuten  leikkauksessa  nähdä  kirur¬ 
gin  kenkien  värin  ja  mallin,  ovat  jääneet  toteen 
näyttämättä.  Blackmoren  mielestä  ilmiöiden  taus¬ 
talla  on  ihmisaivojen  ja  -aistien  normaali  toiminta. 
Ihmiset  tietävät  odottaa,  mitä  sairaalassa  tapah¬ 
tuu,  ja  edellä  mainituissa  tilanteissa  heidän  aivon¬ 
sa  tuottavat  tietojensa  perusteella  unen  tapaan 
muistiin  jäävän,  todelliselta  vaikuttavan  "koke- 
musketjun".  Niinpä  kokemusketju  tuntuu  joskus 
hämmästyttävällä  tavalla  sopivan  todellisiin  ta¬ 
pahtumiin,  joista  potilaan  uskottiin  tajuttomuuten¬ 
sa  tai  anestesian  vuoksi  olleen  tietämätön. 

Tohtori  John  Gillies  Britanniasta  puhui  sivu- 
persoonailmiöstä  (muitiple  personality  disorder; 
MPD),  josta  on  tullut  huolestuttava  muotidiagnoo- 
si.  Sitä  suosii  joukko  "terapeutteja",  joiden  intohi¬ 
mona  näyttää  olevan  vakuuttaa  asiakkailleen,  että 
lähes  jokaista  on  joskus  lapsena  käytetty  seksu¬ 
aalisesti  hyväksi.  Gilliesin  mukaan  terapeutti  saa 
potilaansa  uskomaan  väitteen  seksuaalisesta  hy¬ 
väksikäytöstä,  joka  sitten  selittäisi  potilaan  nykyi¬ 
set  mielenterveysongelmat  väittämällä  mm.  että 
tällä  on  asiasta  rehellisesti  hypnoosissa  kertova 
sivupersoona.  Seurauksena  on  ollut  katkeria  riito¬ 
ja  ja  oikeusprosesseja  lasten  ja  vanhempien  välil¬ 
lä. 

Kolmas  aiheesta  alustanut  brittiasiantuntija, 
tohtori  Chris  French  esitelmöi  arvoituksellisella 
otsikolla  "Belief  in  the  paranormal:  Do  sheep  and 
goats  process  information  differentiy?".  Frenchin 
mukaan  sheep  (herkkäuskoiset)  näyttivät  olevan 
huonompia  arvioimaan  todennäköisyyksiä  ja  sat¬ 
tuman  merkitystä,  samoin  heidän  järkeilykykynsä 
oli  heikompi.  Todistusaineiston  käsittely  oli  herkkä¬ 
uskoisilla  ihmistyypeillä  sekavampaa,  ja  he  vetivät 
nopeammin  (vääriäkin)  johtopäätöksiä  epämää¬ 
räisestä  aineistosta.  Herkkäuskoiset  lampaat  oli- 

vat  myös  Bamum  effectille  alttiimpia.  French  arveli 
herkkäuskoisuudella  olevan  merkitystä  evoluu¬ 
tiossa:  "Kyky  tehdä  nopeasti  päätelmiä  -  tai  oike¬ 
astaan  arvauksia,  kuten  herkkäuskoiset  tekeävät 
-  syy-seuraussuhteista,  satunnaisuudesta  jne.  lie¬ 
nee  etu  elossa  pysymiselle,  vaikka  virheitä  tup¬ 
paakin  tulemaan",  French  sanoi. 

Huolta  tieteenvastaisuudesta 

Päivän  lopuksi  Paul  Kurtz  Yhdysvalloista  puhui 
tieteenvastaisuuden  kasvusta,  joka  hänen  mu¬ 
kaansa  johtui  ennen  kaikkea  ns.  pseudotieteiden 
suosiosta.  Toisena  merkittävänä  syynä  Kurtz  piti 
ns.  tieteen  "poisselittämistä":  väitetään,  ettei  asi¬ 
oita  voida  tutkia  objektiivisin  menetelmin  tai  että 
tiede  on  vain  yksi  myyttijärjestelmä  monien  mui¬ 
den  joukossa.  Kurtzin  mukaan  tiede  assosioidaan 
ydinuhkaan,  kemiallisiin  vaaroihin,  geenitekniikan 
uhkakuviin.  Niiden  vastapainoksi  tarjotaan  uskon¬ 
tojen  äärimuotoja,  fundamentalismia  ja  kreationis¬ 
mia  sekä  uusia  uskontoja  ja  muita  ilmiöitä  kuten 
New  Agea,  astrologiaa  ja  näennäistieteitä. 

Kurtzin  mukaan  tieteenvastaisuuden  nujerta¬ 
minen  on  vaikeaa.  Esimerkiksi  Yhdysvalloissa 
vain  seitsemän  prosenttia  väestöstä  kykenee  lu¬ 
kemaan  tieteellistä  tekstiä.  Tutkimusta  tehdään 
pienillä  osa-alueilla  ja  nykyisin  vain  harvoin  voi¬ 
daan  tarjota  dramaattisuudellaan  kiehtovaa  ku¬ 
vausta  tieteestä.  Kurtz  suositti  kytkemään  tietees¬ 
tä  tiedottamisen  myönteisiin  asioihin,  esimerkiksi 
tieteen  keinoihin  auttaa  ympäristön  suojelussa. 
Samoin  olisi  yleisölle  tarjottava  tieteen  näkemyk¬ 
siä  "perimmäisiin  kysymyksiin",  elämän  luontee¬ 
seen  jne.  eikä  jättää  koko  aluetta  helppohintaisten 
näennäistieteiden  temmellyskentäksi . 

Toinen  kokouspäivä  oli  ensimmäistä  hajanai¬ 
sempi,  ja  kuulijajoukko  jouduttiin  jakamaan  kah¬ 
teen  seminaarihuoneeseen.  Aiheena  oli  mm.  Mike 
Hovvgaten  "Pseudoscience  and  antiscience  in  Ju- 


rassic  Park",  hauska  katsaus  Jurassic  Park -e\o- 
kuvan  tieteellisiin  heikkouksiin  ja  tieteenvastai- 
seen  henkeen. 

David  Taylor-Reilly  sai  tilaisuuden  kertoa 
oman  versionsa  tutkimuksestaan,  jossa  hän  tutki 
homeopaattisen  D30  siitepölylaimennoksen  te¬ 
hoa  55:lle  heinänuhasta  kärsivälle.  Kuvauksen 
perusteella  tutkimus  oli  hyvin  ja  huolellisesti  tehty. 
Julkaiseminen  oli  ollut  kuitenkin  vaikeaa,  koska 
monet  tieteelliset  lehdet  olivat  hylänneet  raportin 
mm.  siksi,  että  tutkija  on  homeopaatti  ja  koska 
potilaat  olivat  valikoituneita.  Myös  epäilyksiä  tulos¬ 
ten  vääristelystä  oli  esitetty.  Lopulta  raportti  jul¬ 
kaistiin  Lancetissa,  joka  on  lääketieteen  laaja- 
levikkisimpiä  ja  arvostetuimpia  lehtiä.  Taylor-Reilly 
kertoi  myös  menossa  olevasta  homeopatia- 
tutkimuksestaan,  jossa  koehenkilöinä  olivat  ast- 
mapotilaat. 

Kovakuoriaiset,  sosiaalityö  ja 
hajuilla  parantaminen 

Tohtori  John  Lord  Britanniasta  kertoi  leikillisellä 
vakavuudella  K.G.  Jungin,  sveitsiläisen  psykiatri¬ 
an  merkkihahmon,  kahdesta  paranormaaliksi  väi¬ 
tetystä  kokemuksesta  (Scarab  beetles  and  explo- 
ding  bookcases).  Kun  kertomuksiin  sovellettiin 
skeptikkojen  periaatteita,  ei  yliluonnollisuudesta 
jäänyt  mitään  jäljelle.  Tekovakavan  alustuksen  pe¬ 
rään  syntyi  järjetön  keskustelu,  jossa  pohdittiin 
mm.  eri  hyönteisten  ominaisuuksia. 

Sosiaalityön  tutkija  Eileen  Gambrill  Yhdys¬ 
valloista  on  tutkinut  mielenterveyspalveluja  anta¬ 
via  sosiaalityöntekijöitä,  joiden  keskuudessa  ei- 
tieteelliset  opit  ovat  laajalti  suosiossa.  Eniten  us¬ 
kottiin  henkiparannukseen,  ja  käytettiin  haluk¬ 
kaasti  tieteellisen  tuntuisia  diagnoosinimikkeitä. 

Gambrill  esitti  myös  näkemyksensä  kriittisen 
ajattelun  esteistä,  joita  hänen  mukaansa  ovat  mm. 
seuraavat: 

—  kouluopetuksen  jäykistyneet  muodot 

—  tieteen  väärinymmärtäminen 

—  skeptisismin  tulkitseminen  kyynisyydeksi  (V. 
Saanon  kommentti:  usein  kaiken  hyväksyvä 
kritiikittömyys  tulkitaan  vastaavasti  pehmeäk¬ 
si  ihmisen  ja  yksilön  arvostamiseksi) 

—  anti-intellektualismi 

—  pseudotieteen  ja  puoskaroinnin  propaganda 

—  kestämättömät  työolot 

—  herkkäuskoisuus 

—  viehättyminen  suuriin,  kaiken  selittäviin  teori¬ 
oihin 

—  ajattelun  jäykkyys 

—  epäonnistumisen  pelko 

Brittiläinen  psykologi  ja  matemaatikko  David 
Stretch  oli  innostunut  tutkimaan  aromaterapiaa, 
jossa  hierotaan  ihoon  kasviöljyjä  ja  uskotaan  ky¬ 
seisten  öljyjen  tuoksujen  vaikuttavan  mm.  vointia 
parantavasti  ja  sairauksia  poistavasta  Stretch  oli 
löytänyt  hyvin  niukasti  asiaa  koskevia  tutkimuksia. 
Suurin  osa  aromaterapeuteista  onkin  häneen  mu¬ 
kaansa  sitä  mieltä,  että  "tiede  on  perkeleestä”. 

Laajalti  siteerattu  aromaterapiaa  koskeva 
hoitotutkimusraportti  on  Jane  Bucklen  Aromathe- 
rapy.  Does  it matter  which  lavender essentia! oil is 
used  julkaisijana  Nursing  Times  89(20)32-35, 
1 993.  Sen  löydöstä,  jonka  mukaan  toinen  laven- 
teliöljy  oli  toista  melkein  kaksi  kertaa  tehokkaampi, 
esitellään  tieteelliseksi  näytöksi  aromaterapian  te¬ 
hosta.  David  Stretch  kävi  tutkimuksen  läpi  murs- 
kaavasti.  Työ  oli  täynnä  virheväittämiä  ja  -tulkinto¬ 
ja,  sitä  väitettiin  kaksoissokkokokeeksi  vaikkei  se 
sitä  ollut  jne.  Tutkimus  oli  kuitenkin  yliopistollisen 
hoitotieteen  tutkintosuoritus  (vastannee  pro  gra¬ 
duun  liittyvää  erikoistyötä).  Lienevätkö  kyseisellä 
laitoksella  ylpeitä  vai  häpeissään;  ainakaan  Nur¬ 
sing  Times  ei  voi  raportin  perusteella  kehua  laa¬ 
dukkuuttaan. 


Tohtori  Robin  Allen  Britanniasta  kertoi  viime 
vuosikymmenen  ehkä  puhutuimmasta  ufologian 
ilmiöstä,  viljapelloille  ilmenneistä  salaperäisistä 
kuvioista  (crop  circles),  joiden  syntyä  oli  selitetty 
otsa  rypyssä  monin  teorioin  alkaen  tuulipyörteistä 
ja  hyönteisistä  ja  päätyen  ulkoavaruuden  vierai¬ 
siin.  Kuvioiden  tutkimiselle  oli  Alienin  mukaan  an¬ 
nettu  hauska  nimikin,  cereologia,  joka  tieteeseen 
tai  oppiin  viittaavasta  asustaan  huolimatta  toi  mie¬ 
leen  myös  muistumia  viljasta  valmistetuista  aami- 
aismuroista.  Yliluonnollisiin  asioihin  uskovat  olivat 
varmoja,  etteivät  kuviot  olleet  ihmisten  tekemiä,  ja 
niiden  aitous  voitiin  varmistaa  heilurilla.  Kuvioiden 
läheisyydessä  oli  koettu  myös  ihmeparantumisia. 
Sittemmin  idean  isät,  vanhat  englantilaiseksentri- 
kot  Doug  ja  Dave  olivat  paljastaneet  tehneensä 
kuvioita  jo  kymmenen  vuoden  ajan;  myös  muita, 
nuorempia  tekijöitä  oli  ilmoittautunut,  joukossa 
luennoitsijamme. 

Allen  esitteli  tekniikoita  ja  välineitä,  joilla  kuvi¬ 
ot  luotiin.  Videonauhoituksiakin  oli  tehty  todista¬ 
maan,  etteivät  UFOt  olleet  asialla.  Kuvioiden  ek- 
straterrestiaalisiin  tekijöihin  uskovat  eivät  kuiten¬ 
kaan  anna  periksi  vakaumuksessaan  ja  onpa  ku¬ 
vioita  ilmaantunut  vieläkin  muutamia.  Alienin  mu¬ 
kaan  paikalle  on  kerääntynyt  katsojia  sen  verran, 
että  maanomistajat  ovat  alkaneet  ottaa  heiltä  pää¬ 
symaksuja  kompensoidakseen  viljan  kärsimiä  va¬ 
hinkoja. 

Kokouksessa  pohdittiin  myös  tulevia  skeptik- 
kokokouksia.  Ensi  vuoden  Euroskeptikkojen  ko¬ 
kous  päätettiin  pitää  Brysselissä,  Belgiassa,  ja 
seuraavana  vuonna  kokoonnutaan  mahdollisesti 
Saksassa.  Vuonna  1 996  Yhdysvalloissa  järjeste¬ 
tään  skeptikkojen  "maailmankongressi",  jossa  sa¬ 
malla  juhlitaan  Yhdysvaltain  skeptikkojen  20-vuo- 
tista  taivalta. 

Kirjoittaja  Veijo  Saarto  on  dosentti  ja  kliinisen  far¬ 
makologian  erikoislääkäri 


Skeptikko  4/93 


11 


Skeptikoista  vaihtoehtoiääkintään 


Veijo  Saano 

Professori  Willem  (Wim)  Betz  Brysselistä  on  bel¬ 
gialainen  skeptikkoani visti,  jolla  on  kokemusta 
erityisesti  vaihtoehtolääkinnästä.  Joimme  bitterit 
Euroskeptikkojen  konferenssin  aikana  Keelen  yli¬ 
opiston  kampuksen  kahvilassa,  ja  keskustelimme 
skeptikkojen  toiminnasta  ja  vaihtoehtolääkinnäs¬ 
tä. 

Betzin  mukaan  skeptikkoyhdistysten  kannat¬ 
taisi  sopia  aihekohtaisesti  vastuuhenkilöistä,  jois¬ 
ta  olisi  jaettava  tiedot  myös  tiedotusvälineille.  Kun 
huuhaauutisia  ilmenee,  tiedotusvälineiden  edus¬ 
tajat  voisivat  pyytää  kommenttia  aiheeseen  pereh¬ 
tyneeltä  skeptikolta.  Vastaavasti  kullakin  skepti¬ 
kolla  olisi  oma  seuranta-alueensa,  ja  skeptikkokol- 
legat  voisivat  lähettää  hänelle  aluetta  koskevia 
uutisia  ja  kysymyksiä.  Betz  myös  kehotti  skeptik¬ 
koja  olemaan  aktiivisia  omaa  alaa  koskevissa  asi¬ 
oissa.  “Jos  outoja  juttuja  ilmestyy  lehtiin,  on  viesti 
päätoimittajalle  heti  paikallaan",  hän  sanoi. 

Betz  kertoi,  että  Belgiassa  on  voimassa  mil¬ 
joonan  frangin  tarjous  sille,  joka  osoittaa  ESP-ky- 
kynsä.  Toistaiseksi  kukaan  ei  ole  kuitenkaan  vielä 
lunastanut  kyseistä  rahasummaa.  Betz  muistutti, 
että  tällaista  tarjousta  kannattaa  toistuvasti  mai¬ 
nostaa:  money  talks,  ja  rahan  jääminen  lunasta¬ 
matta  puhuu  vakuuttavasti  ihmeitä  vastaan. 

Puhuimme  myös  siitä,  että  skeptikkojärjestö- 
jen  kannattaisi  vaihtaa  paikallisia  tarinoita.  Hollan¬ 
nissa  on  mm.  hoidettu  metsää  homeopatialla  oi¬ 
kein  valtion  rahoituksella.  Belgiassa  luvattiin  puh¬ 
distaa  teollisuusjätteitä  pyramidien  salaisten  voi¬ 
mien  avulla.  Suomesta  muistamme  esim.  viime 
kesäinen  TV-uutisen,  jonka  mukaan  saastuneen 
järven  puhdistaminen  käy  helposti  pienellä  laseril¬ 


la  kunhan  vain  suuntaa  ohuen  lasersäteen  ranta¬ 
veteen. 

Totesimme  kuitenkin,  etteivät  kaikki  tarinat 
ole  hauskoja  ja  yli  luonnollisten  asioiden  harrastuk¬ 
siin  liittyy  yhä  vaarallisempia  ilmiöitä.  Meilläkin  jo 
puhutaan  saatananpalvojien  rituaaleista.  Tosin 
vaarat  eivät  liity  pelkästään  outoihin  uskonoppei- 
hin.  Betz  kertoi,  että  Belgiassa  valtauskonnon 
edustajat  yrittivät  kerran  karkoittaa  riivaajat  tytöstä 
nälkiinnyttämällä  ne.  Seurauksena  oli,  että  tyttö 
kuoli  ja  pappi  ja  piispa  tuomittiin.  Betzin  mukaan 
myös  vaihtoehtoterapioiden  haitoista  olisi  syytä 
tiedottaa  laajalti.  Esimerkiksi  Belgiassa  nuori  ur¬ 
heilija  oli  kuollut  saatuaan  otsoniterapiaa  ja  kuolin¬ 
syynä  olivat  olleet  suoneen  annetun  kaasun  aihe¬ 
uttamat  verisuonitukokset. 

Vaihtoehtolääkinnän  mainonta  kuriin 

Betz  kertoi,  että  Belgiassa  kuten  myöskin  Yhdys¬ 
valloissa  oikeaksi  todistamattomien  terveysväittä¬ 
mien  esittäminen  mainonnassa  on  kiellettyä.  Suo¬ 
messa  näin  ei  ole,  ja  terveysväittämiä  ja  potilasta¬ 
pauksiksi  naamioituja  mainoksia  täynnä  olevia 
luontaistuotealan  suoramainontalehtiä  tuodaan 
kerran  tai  pari  viikossa  joka  kotiin. 

Belgiassa  ihmelääkeinnostus  on  rahallisesti- 
kin  suurta.  Betzin  mukaan  vuosittain  kyseisiin 
"hoitoihin"  käytetään  10  miljardia  frangia.  Kun 
Suomessa  luonnonlääkintää  esitetään  vieläkin 
halvaksi  vaihtoehdoksi  "viralliselle"  lääkinnälle, 
kannattaisi  perehtyä  Keski-Euroopan  kokemuk¬ 
siin. 

Antroposofiaa  Belgiassa 


lääkkeiksi  ei  tulisi  onnistumaan.  EY-direktiivit  sal¬ 
livat  vain  suun  kautta  otettavat  valmisteet,  mutta 
Betz  kertoi,  että  Belgiassa  1970-luvulla  myötätuu-  antroposofit  haluaisivat  markkinoida  myös  injek- 
lessa  olleet  stainerkoulut  näyttävät  nyttemmin  me-  tiomuotoisia  valmisteita. 

nettäneen  kiinnostavuuttaan.  Betz  arveli,  että  stei-  Vaihtoehtolääkintä  on  niin  kirjoittajan  kuin 

nerkoulujen  taustalla  oleva  sulkeutunut  lahko  ja  Wjm  Betzinkin  erityinen  kiinnostuksen  kohde, 
outo  oppi  eivät  jaksa  enää  innostaa  belgialaisia.  olemme  molemmat  julkisuudessa  korostaneet, 
Antroposofiset  "lääkkeet"  ovat  sen  sijaan  Bel-  että  on  hart,aanjohtavaa  tutkia  vaihtoehtolääkin- 
giassa,  Euroopan  yhteisön  sydämessä,  yhtä  kii-  tM  vajn  testaten  eri  hoitotapojen  mahdollista  te- 
vaan  kiistelyn  kohteena  kuin  Suomessakin,  vaikka  (-|0j{0tap0ja  on  loputon  määrä,  ja  testaami- 

nimenomaan  EY:n  uudet  lääkelakidirektiivit  ovat  pen  Qp  ka||ista  Totesimme,  että  kun  kerran  lääke- 
nostamassa  antroposofisten  ja  homeopaattisten  tehtaat  saavat  maksaa  omien  lääkkeittensä  tehon 
valmisteiden  statusta.  Kyseisiä  vailla  tehon  ja  jg  turvellisuuden  testauksen,  miksi  eivät  myös 
turvallisuuden  osoitusta  olevia  tuotteita  ei  haluttai-  vaihtoehtolääkinnän  teollisuus  ja  elinkeino  mak¬ 
si  Belgiassakaan  lääkkeiden  viralliseen  luokituk-  sajsj  omja  tuotekehityskulujaan. 
seen,  ja  kuten  meilläkin,  myös  rehellisiä  pakkaus-  Tutkimus  siitä,  mitkä  tekijät  vaikuttavat  vaih- 

merkintöjä  on  vaadittu.  toehtolääkinnän  suosioon,  sopii  sen  sijaan  parem- 

Belgialaiset  antroposofit  eivät  puolestaan  hy-  mjn  tehtäväksi  yhteiskunnan  rahoilla.  Tuolloin  lii- 
väksy,  että  D4  (1:10  000) -vahvuutta  väkevämmät  kutaan  a|ueii|a,  jotka  perinteisesti  kiinnostavat 
tuotteet  alistettaisiin  normaaliin  lääkkeiltä  vaadit-  myös  skeptikkoja.  Onhan  vaihtoehtolääkinnän 
tuun  turvallisuuden  ja  tehon  kontrolliin,  jota  niillä  sajraus.  ja  hoitokäsityksissä  tarjolla  laaja  valikoi- 
edellytettäisiin  EY:n  direktiivienkin  mukaan.  Antro-  ma  kansanomajs;ai  joskus  hauskoja  sairausseli- 
posofisissa  valmisteissa  on  mukana  tunnettuja  tyksja  seka  uskoa  yliluonnollisiin  parantaviin  voi- 
myrkkyjä,  mm.  tupakkaa,  arsenikkia  jne,  joiden  mj|n 
hyväksyminen  asiallisten  vaatimusten  mukaan 

sille,  joka  pystyy  valvotuissa  olosuhteissa 
tuottamaan  paranormaalin  ilmiön. 

TOIMITUKSELTA 


Ei  tässä  näin  pitänyt  käydä.  Pyydän  nöyrimmästi 
anteeksi,  että  lehti  ilmestyy  pari  viikkoa  myöhässä 
ilmoitetusta  julkaisupäivästä.  Se  oli  valitettava  tek¬ 
ninen  työtapaturma.  Jos  (toimittajan)  aika-  ja  ra¬ 
hapula  eivät  käy  ylivoimaisiksi  ja  tekniikkakin  on 
kohdallaan,  lupaan,  että  ensi  vuonna  lehti  ilmestyy 
säännöllisin  väliajoin;  alustavan  aikataulun  mu¬ 
kaan  ensimmäinen  numero  helmi-maaliskuun 
vaihteessa,  toinen  touko-kesäkuun  vaihteessa, 
kolmas  elo-syyskuun  vaihteessa  ja  neljäs  numero 
marras-joulukuun  vaihteessa. 

k  k  kk  k 

Tänä  syksynä  minua  on  harmittanut  moni  asia 
eikä  vähiten  se,  että  aikapulan  vuoksi  moni  tärkeä 
asia  jäi  tässä  lehdessä  käsittelemättä.  En  panisi 
pahakseni,  vaikka  lukijat  entistä  aktiivisemmin 
avustaisivat  lehden  tekoa  ja  lähettäisivät  juttuja 
toimitukseen.  Aiheista  ei  liene  pulaa.  Ainakin  tä¬ 
mänvuotisilla  Hengen  ja  tiedon  messuilla  näytti 
siltä,  että  erilaiset  humpuukikauppiaat  sen  kun 
vain  keräävät  voittoja,  vaikka  kansa  näkee  nälkää. 

k  k  k  k 

Eniten  minua  on  harmittanut  kollegojen  puolesta. 
Näin  laman  keskellä  luulisi  tiedotusvälineiden  ole¬ 
van  valppaita,  etteivät  kaikenlaiset  huijarit  pääsisi 
viemään  nälkää  näkeviltä  kansalaisilta  viimeisiä- 
kin  pennosia.  Mutta  miten  onkaan?  Ylen  tv-uutiset 
teki  ison  jutun  ns.  rajatiedon  kriisikeskuksesta  sa¬ 
moin  kuin  hammaslääkäri  Heikki  Tammisalon 


vesistöjä  muka  puhdistavasta  laserkeksinnöstä. 
Toimittaja  Leo  Lehdistö  viehättyi  Uusi  Suomi  -oh¬ 
jelmassa  kiinalaisen  lääketieteen  asiantuntijasta 
niin,  ettei  huomannut  kummastella,  miten  kieliä 
lukemalla  voidaan  tulla  myös  lääketieteen  eksper¬ 
tiksi. 

Toimittaja  Mirja  Pyykkö  esitteli  niin  vakuutta¬ 
vasti  dosentti  Tallbergin  syöpätutkimuksia,  että 
kaikin  puolin  järkevä,  syöpää  sairastava  hyvä  ys¬ 
täväni,  jolle  lääketiede  on  jo  tehnyt  lähes  kaikki 
voitavansa,  tarttui  oitis  puhelimeen  päästäkseen 
kyseisen  tohtorin  hoitoon.  Voinette  arvata  hänen 
pettymyksensä,  kun  tohtori  vahvisti  hänelle  jo  oh¬ 
jelmassakin  kerrotun  tiedon,  ettei  häntä  voitu  enää 
auttaa,  koska  syöpä  oli  jo  pilattu  sytostaateilla. 
Pyykkö  toki  kertoi  ohjelmassaan,  että  tohtori  Tall- 
berg  oli  kiistelty  henkilö,  eikä  hänen  tutkimuksen¬ 
sa  olleet  saaneet  tiedeyhteisön  varauksetonta  tu¬ 
kea.  Mutta  hän  ei  kertonut,  miksi  nämä  tutkimuk¬ 
set  olivat  kiistanalaisia,  eikä  hän  myöskään  käynyt 
kysymässä  asiaa  joltain  muulta  syöpätutkijalta. 

Lehtiä  lukiessa  ja  radiota  ja  televisiota  seura¬ 
tessa  on  väistämättä  herännyt  epäilys,  että  nykyi¬ 
sin  arvoon  arvaamattomaan  noussut  yksityisyrit- 
teliäisyys  alalla  kuin  alalla  on  saanut  kollegat  kan¬ 
nattamaan  mitä  tahansa  humpuukibisnestä.  Val¬ 
takunnan  päälehteä  ei  saanut  liikkeelle  edes 
Skepsiksen  Huuhaa-palkinnon  julkistaminen. 
Ehkä  toimituksessa  mietittiin,  että  palkinnon  uu¬ 
tisointi  saattaisi  haitata  pohjoisen  matkailubisnes¬ 
tä. 

kk  kk  k 

Jotta  tämä  ei  menisi  pelkäksi  marmatukseksi,  aion 
jatkossa  puuttua  vain  myönteisiin  asioihin.  Onnek¬ 
si  kaikki  kollegat  eivät  sentään  ole  unohtaneet 
ammattitaitoaan.  Vanhaa  journalistin  sydäntäni 
lämmitti  lukea  esimerkiksi  Iltasanomista  juttuja 
huuhaakirjailijoiden  valtiontuista  ja  puoskaroinnil¬ 
la  lapsettomuutta  hoitavista  humpuukiterapeuteis- 
ta.  Helsingin  yliopiston  julkaisema  YHopisto\eM 
teki  kokonaisen  teemanumeron  tieteen  siivellä  liik¬ 
kuvista  paratieteilijöistä.  Ylen  radio  oli  paikalla 
Huuhaa-palkinnon  julkistamistilaisuudessa  parin¬ 
kin  toimituksen  voimalla. 

Mielestäni  skeptikot  voivat  muutoinkin  olla  hy¬ 
vällä  omalla  tunnolla  tyytyväisiä  kuluneeseen  syk¬ 
syyn.  Huuhaa-palkinnon  myöntämisen  lisäksi 
Säätytalolla  Helsingissä  järjestettiin  kaksi  yleisö- 
luentoa.  Hallituksen  jäsen  Ilpo  V.  Salmi  veti  Es¬ 
poon  työväenopistossa  keskustelusarjaa  "Usko, 
tiede  ja  epäilys".  Salmen  mukaan  sarja  sai  niin 
innostuneen  vastaanoton,  että  sille  on  luvassa 
jatkoa  lähitulevaisuudessa.  Myös  Randin  marras¬ 


kuinen  Suomen-vierailu  sai  ihmiset  kiitettävästi 
liikkeelle;  Turussa  jopa  niin,  että  järjestäjiltä  lop¬ 
puivat  istumapaikat  alkuunsa. 

Joten  skeptikoiden  ei  kannata  vetäytyä  kuoreensa 
ja  antaa  ihmisten  uskoa  mihin  haluaa,  vaikka  jos¬ 
kus  tuntuisikin  siltä,  että  tässä  taistellaan  tuulimyl¬ 
lyjä  vastaan.  Samaa  mieltä  oli  Skepsiksen  syys¬ 
kuussa  kokoontunut  tieteellinen  neuvottelukunta 
ja  sen  eroava  puheenjohtaja  dosentti  S.  Albert 
Kivinen,  joka  pääkirjoituksessaan  patistaa  skep¬ 
tikotta  tarttumaan  pontevammin  kaikkeen  tieteen 
nimissä  kaupattuun  humpuukiin.  "Taistelu  on  puo¬ 
liksi  menetetty,  jos  kieli  annetaan  vastustajien  hal¬ 
tuun,  Kivinen  sanoo,  ja  se  olkoon  myös  Skeptikon 
motto  ensi  vuodelle. 

Marketta  Ollikainen 


Seuraava  SKEPTIKKO  ilmestyy  ensi  vuonna 
helmi-maaliskuun  vaihteessa.  Lehteen 
tarkoitettu  aineisto  tulisi  olla  perillä 
toimituksessa  viimeistään  10.  helmikuuta. 


HAUSKAA  JOULUA  JA 
ANTOISAA  UUTTA  VUOTTA 

Surkeita  amatöörejä,  sanoo  Ftandi 
venäläisistä 


Marketta  Ollikainen 
Skeptikko 

James  Randi  tietää,  ettei  venäläisten  väitteitä  yli¬ 
luonnollisista  ilmiöistä  kannata  ottaa  kovin  vaka¬ 
vasti.  Kuulun  yhdysvaltalaisen  parailmiöiden  tutki¬ 
jan,  taikurin  ja  entisen  kahlekuninkaan  mielestä 
alan  venäläiset  tutkijat  ja  harrastajat  ovat  surkeita 
amatöörejä. 

Randin  mielestä  parailmiöiden  laita  Venäjällä 
on  vähän  samanlainen  kuin  maan  talouden  ja 
politiikan.  Kaikki  on  rempallaan,  eikä  kukaan  tun¬ 
nu  välittävän,  mitä  maassa  tapahtuu.  Alalle  on 
tullut  monen  sortin  yrittäjää,  jotka  saavat  surutta 
käyttää  hyväksi  ihmisten  hädänalaista  tilaa. 

Skeptikko  haastatteli  Randia  marraskuussa, 
jolloin  hän  oli  Skepsiksen  vieraana  Suomessa. 
Vain  pari  kuukautta  aiemmin  Randi  oli  kiertänyt 
kuvausryhmän  kanssa  Venäjällä  yrittäen  testata 
paikallisia  psyykikkoja,  ihmeparantajia  ja  muita 
maagisten  voimien  harrastajia. 

Randi  sanoi  olleensa  pettynyt  Venäjän-mat- 
kaansa.  "En  tajunnut,  että  tilanne  Venäjällä  todella 
oli  niin  huono,  kuin  miksi  se  osoittautui." 

Moskovassa  hän  tutustui  mm.  laboratorioon, 
jonka  piti  olla  arvovaltainen  tutkimuslaitos.  Laitok¬ 
sen  kemisti,  englantia  sujuvasti  puhuva  venäläis- 
nainen,  esitteli  Randille  koetta,  jolla  hän  yritti  to¬ 
distaa,  että  ihmiskehon  kemiallista  tasapainoa  voi¬ 
daan  muuttaa  pelkän  veden  avulla.  Kemiaa  tunte¬ 
vana  Randi  oli  kuitenkin  pian  nähnyt,  että  nainen 
oli  yrittänyt  vain  huijata.  "Kun  totuus  paljastui,  ke¬ 
misti  oli  melkein  shokissa",  Randi  kertoi. 

Muillekin  yrityksille  testata  psyykikkojen  ja 
henkiparantajien  taitoja  kävi  vähän  saman  tapai- 


sesti.  Aina  kun  Randi  oli  ehdottanut  koejärjestely¬ 
jä,  ne  oli  torjuttu  milloin  minkäkin  verukkeen  avulla. 
Randi  kertoi  joutuneensa  Venäjällä  pian  ei-toivo- 
tuksi  henkilöksi  ja  puolueettomien  tutkimusten  te¬ 
keminen  oli  käynyt  lopulta  mahdottomaksi. 

Randi  on  tutkinut  paranormaaleja  ilmiöitä  yli 
40  vuotta,  paljastanut  huijaukseksi  lähes  kaikki 
tunnetut  ihmetapaukset  lusikantaivuttelija  Uri  Gel- 
leristä  filippiiniläisiin  ihmekirurgeihin  ja  kirjoittanut 
aiheista  useita  kirjoja. 

Hän  on  kiertänyt  ympäri  maailmaa  tekemäs¬ 
sä  tutkimuksiaan  ja  luennoimassa  niistä,  joten  hän 
on  hyvin  perillä  parailmiöitä  koskevan  tutkimuksen 
tasosta  maailmalla.  Kovin  korkeaa  arvosanaa 
Randi  ei  ollut  kuitenkaan  valmis  antamaan  venä¬ 
läisestä  alan  harrastuksesta,  jota  meillä  Suomes¬ 
sa  tunnutaan  arvostettavan  korkeatasoisena  aka¬ 
teemisena  tutkimuksena. 

“He  tekivät  kokeita,  joita  Yhdysvalloissa  teh¬ 
tiin  30  vuotta  sitten",  Randi  kertoi.  Muualla  nämä 
kokeet  oli  Randin  mukaan  jo  täysin  hylätty,  koska 
kokeiden  tekijät  itsekin  olivat  nähneet  niihin  liitty¬ 
neet  ongelmat,  mutta  venäläiset  tuntuivat  ottavan 
ne  vielä  täysin  totena. 

Puoskaroinnilla  rahastusta 

Erilaiset  henkiparantajat  ja  muut  puoskarit  ovat 
löytäneet  otollisen  maaperän  Venäjällä,  jossa  on 
pulaa  lääkäreistä,  lääkkeistä  ja  sairaalapaikoista. 
Kunnollisen  lääketieteellisen  hoidon  saaminen  on 
äärimmäisen  vaikeata  ja  kallista.  Randille  oli  ker- 

rottu,  että  hallitus  jopa  hiljaisesti  suosi  näitä  vaih¬ 
toehtohoitoja,  jotta  kuolevat  saisivat  edes  jonkin¬ 
laista  hoitoa, 

Randin  mielestä  koko  touhu  oli  kuitenkin 
enemmänkin  hädänalaisten  ihmisten  raakaa  ra¬ 
hastusta.  “Potilaat  joutuivat  maksamaan  monitu- 
hatkertaisesti  sen,  mitä  he  olisivat  maksaneet  ta¬ 
vallisesta  hoidosta",  Randi  kertoi.  Siitä  huolimatta 
ihmiset  olivat  jonottaneet  tuntikausia  pääsyä  hoi¬ 
toihin,  vaikka  mitään  näyttöä  hoitojen  tehosta 
Randi  ei  löytänyt. 

Randin  mukaan  hoitojen  antajat  olivat  lisäksi 
useimmissa  tapauksissa  pelkkiä  amatöörejä,  jot¬ 
ka  eivät  edes  vaivautuneet  keksimään  todisteita 
hoitojansa  tehosta. 

Ufoja  ja  Watergatea 

Randi  tietää,  että  joidenkin  ihmisten  päätä  on 
mahdoton  kääntää,  jos  he  ovat  päättäneet  uskoa 
johonkin.  Kun  hän  kotimaassaan  suositussa 
Johnny  Carson  televisio-shovvssa  paljasti  ame¬ 
rikkalaisille  tunnetun  ihmeparantajana  toimineen 
matkasaarnaajan,  alkukohun  laannuttua  mat¬ 
kasaarnaaja  jatkoi  uskovaisten  rahastusta  enti¬ 
seen  malliin. 

Yhtä  huonosti  kävi,  kun  hän  samoin  tele¬ 
visiossa  paljasti  filippiiniläiset  ihmekirurgit  huija¬ 
reiksi.  Lähetyksen  jälkeen  yhtiö  sai  lukuisia  soitto¬ 
ja,  joissa  pyydettiin  päästä  lähetyksessä  esiinty¬ 
neen  tohtorin  eli  Randin  hoitoon. 

Ufointoilijoiden  väitteitä,  joiden  mukaan  Yh¬ 
dysvaltain  ilmailuhallitus  Nasa  ja  tiedustelupalvelu 
CIA  salaavat  tietoja  ufojen  vierailuista  maapallolla 
tavallisen  kansan  mielenrauhan  vuoksi,  Randi  pi¬ 
tää  lähinnä  huvittavina.  “Hölynpölyä.  Vetoaminen 
salailuun  on  käyttökelpoista,  kun  jokin  asia  ei  toi¬ 
mi",  nauroi  Randi,  joka  on  hyvin  perillä  sekä  Nasan 
että  CIA:n  väitetyistä  ufoseikkailuista. 

“Jos  VVatergatea  ei  pystytty  pitämään  julki¬ 


suudelta  salassa,  niin  miten  he  pystyisivät  salaa¬ 
maan  tietoja  ulkoavaruuden  vierailuista." 

Randin  mielestä  ihmisiä  on  helppo  höynäyt¬ 
tää  uskomaan  mitä  kummallisempia  asioita. 

Esimerkiksi  Yhdysvalloissa  erilaisista  paraii- 
miöistä  kertovista  televisio-ohjelmista  on  tullut 
suosituimpia  ohjelmia.  "Melkein  joka  ilta  jopa  ns. 
vakavasti  otettavissa  ohjelmissa  käsitellään  huu- 
haailmiöitä,  koska  ihmiset  haluavat  kuulla  niistä", 
Randi  kertoi. 

Tiedeopetus  uusiksi 

Lääkkeeksi  ihmisten  huuhaa-innostukseen  Randi 
haluaisi  uudistaa  koko  länsimaisen  tiedeopetuk¬ 
sen,  jossa  lasten  päähän  päntätään  ulkoa  opetel¬ 
tavaa  sirpaletietoa.  Randi  peräänkuuluttaa  loogis¬ 
ta  ajattelua,  johon  lapset  pitäisi  harjaannuttaa  jo 
kouluissa. 

Randin  mielestä  lapsille  pitäisi  opettaa  kun¬ 
non  tieteellistä  ajattelua,  eli  heille  pitäisi  kertoa 
myös  se,  mistä  tieto  on  peräisin,  miten  tutkija  on 
päätynyt  näihin  tuloksiin  ja  millä  todennäköisyy¬ 
dellä  tulokset  pitävät  paikkansa.  "Tämä  on  loogi¬ 
nen  tapa  tutkia  maailmaa,  joka  ei  ole  ollenkaan 

niin  monimutkainen  ja  mystinen,  jos  sitä  tutkii  oi¬ 
kealla  tavalla",  Randi  muistutti. 

Suomella  ei  varaa  humpuukiin 

Randin  mielestä  Suomi  on  niin  pieni  maa,  ettei 
meillä  ole  henkisesti  eikä  taloudellisesti  varaa  us¬ 
koa  kaikkeen  tähän  hölynpölyyn.  "Teillä  ei  ole  va¬ 
raa  pitää  maailmaa  mysteeriona",  hän  sanoi. 

Randin  arveli  meidän  olevan  vielä  sen  verran 
neitseellisessä  tilassa,  että  meillä  on  jonkin  verran 
jäljellä  myös  tervettä  talonpoikaisjärkeä.  "Luulen, 
että  olette  oivaltaneet  jotain  loogisesta  ja  rationaa¬ 
lisesta  tieteellisestä  tavasta  ajatella  näitä  asioita, 
ja  tätä  teidän  ei  pidä  missään  nimessä  hukata". 


Suomalaisten  ei  pitäisi  kuitenkaan  tuudittau¬ 
tua  ruususen  uneen.  Yhdysvalloissa  ja  muualla 
maailmassa  suurta  suosiota  kasvattaneet  tele¬ 
visioevankelistat  ja  muut  huuhaa-liikkeet  voivat 
olla  kohta  todellisuutta  myös  täällä.  "Ne  tulevat 
ehkä  vuoden  parin  viiveellä,  mutta  ne  tulevat  var¬ 
masti",  Randi  vakuutti. 

Randi  on  vieraillut  luennoimassa  Suomessa 
useaan  otteeseen  aiemminkin,  viimeksi  pari  vuot¬ 
ta  sitten.  Hänen  huumorilla  ja  taikatempuilla  höys¬ 
tettyä  luentoaan  oli  kuuntelemassa  Helsingissä 
vajaa  sata  kuulijaa  ja  Turussa  runsas  kaksi  sataa. 

Randi  on  kirjoittanut  1 1  kirjaa,  joista  useimmat 
käsittelevät  hänen  paranormaaleja  ilmiöitä  koske¬ 
via  tutkimuksiaan. 


Paholaisen  asianajaja,  opaskirja  skeptikoille 

Jos  kirjahyllystäsi  puuttuu  Skepsiksen  julkaisema  Paholaisen  asianajaja,  hanki  se 
mitä  pikimmin  ennen  kuin  kirja  katoaa  kokonaan  antikvariaattien  kätköihin.  Kirjaa 
löytynee  vielä  hyvin  varustetuista  kirjakaupoista  tai  suoraan  kustantaja  Ursan 
kirjamyynnistä. 

Paholaisen  asianajaja  on  toistaiseksi  ainoa  suomenkielinen  teos,  joka  arvioi  kriitti¬ 
sesti  huuhaa-juttuja.  Kirja  kertoo  tähdistäennustamisesta,  maasäteilystä,  ufoista, 
ihmelääkinnästä  ja  räyhähengistä  ynnä  muista  ihmeistä. 

Muuten  advocatus  diabolilla  eli  paholaisen  asianajajalla  oli  keskiajan  katolisessa 
kirkossa  tärkeä  rooli.  Jos  joku  väitti  kokeneensa  Jumalan  ihmeen,  asianajaja  keräsi 
kaiken  mahdollisen  todistusaineiston  väitettä  vastaan.  Näin  kirkko  halusi  varmis¬ 
taa,  ettei  sitä  oltu  vedetty  nenästä  tai  ettei  väitetty  ihme  perustunut  silkkaan 
hyväuskoisuuteen.  Tärkeä  mies  siis. 

Heta  Häyry,  Hannu  Karttunen,  Matti  Virtanen  (toirn.):  Paholaisen  asianaja,  opaskir¬ 
ja  skeptikoille,  Tähtitieteellinen  yhdistys  Ursa,  Helsinki  1989 

Laserpuhdasta  vettä 


Matti  Jokinen 

Viime  aikoina  ovat  tiedotusvälineissä  olleet  yllät¬ 
tävän  vahvasti  esillä  hammaslääkäri  Heikki  Tam¬ 
misalon  yritykset  puhdistaa  vesistöjä  pienitehoi¬ 
sen  laserin  avulla.  Sähkölaitosten  yhdistyksen 
Sähköviesti lehti  käsitteli  aihetta  keväällä  täysin 
kritiikittömästi,  vaikka  lehdellä  varmaan  olisi  ollut 
käytettävissään  fysiikan  ja  tekniikan  asiantunte¬ 
musta.  24.7.  aihe  nousi  esille  radion  päivän  peilis¬ 
sä  ja  5.8.  TV-1  :n  pääuutislähetyksessä.  Radiouu¬ 
tisesta  oli  kuultavissa  pientä  epäuskoisuuttakin 
mutta  tv:ssä  asia  esitettiin  täytenä  totena  ja  laserin 
vaikutusta  vesimolekyylien  järjestäytymiseen  ha¬ 
vainnollistettiin  piirroksin.  TV-2  lähetti  19.9.  Tam¬ 
misalon  ja  hänen  ystäviensä  puheenvuoroihin  pe¬ 
rustuvan  puolen  tunnin  ohjelman  nimeltä  "Veden 
muisti".  Yksi  kriittinenkin  puheenvuoro  sai  tilaa 
24.9.  TV-2:n  ohjelmassa  "Maailma  sanojen  vanki¬ 
na". 

Ns.  vaihtoehtolääketieteen  piirissä  on  jo  jon¬ 
kin  aikaa  elänyt  käsitys,  että  lasersäteellä  olisi 
joitakin  erikoislaatuisia  myönteisiä  vaikutuksia 
eläviin  kudoksiin.  Sen  on  mm.  väitetty  nopeutta¬ 
van  haavojen  paranemista,  hidastavan  hiusten 
lähtöä  ja  lievittävän  kipua.  Tammisalo  oli  pitkään 
käyttänyt  laseria  praktiikassaan.  Muutama  vuosi 
sitten  hän  alkoi  pommittaa  kotijärveään  lasersä¬ 
teillä  kokeilumielessä.  Hän  arveli,  että  sillä  olisi 
myönteinen  vaikutus, "koska  järvi  on  myös  elävä 
järjestelmä".  Vasta  jälkeenpäin  hän  alkoi  kehitellä 
menetelmälle  teoreettista  selitystä.  Tammisalon 
mukaan  terveessä  vedessä  muodostuu  molekyy- 
liketjuja,  jotka  voivat  olla  "spiraaleja  tai  kidemuo- 
toisia".  Ehjäketjuinen  vesi,  esimerkiksi  lähdevesi, 
on  biologisesti  arvokasta.  Tislatussa  vedessä  sitä 
vastoin  veden  rakenne  on  rikottu. 


Vedenrakennetta  rikkovat  Tammisalon  mu¬ 
kaan  myös  "kemialliset  yhdisteet,  joista  on  revitty 
keinotekoisesti  energiaa:  pakokaasut,  lannoitteet, 
ydinsäteily,  sellun  kloorivalkaisu  ja  savukaasut". 
Hyvin  järjestäytyneessä  vedessä  on  informaa¬ 
tiota:  vedellä  on  muisti.  Kun  rakenteeltaan  rikkou¬ 
tunutta  vettä  laseroidaan,  sen  järjestäytymisen 
aste  nousee,  veden  muisti  palautuu;  muistista  voi¬ 
daan  poistaa  vahingollista  informaatiota  ja  syöttää 
tilalle  hyödyllistä,  "aivan  kuin  kelvoton  tieto¬ 
koneohjelma  vaihdettaisiin  kunnolliseen". 

Lahden  ympäristötoimistossa  Tammisalon 
menetelmä  on  otettu  sen  verran  vakavasti,  että 
sitä  on  vuodesta  1991  kokeiltu  kaupungin  tuella. 
Sinilevien  runsautta  on  seurattu  kuudella  järvellä, 
joista  neljää  on  säteilytetty.  Kokeiluaikana  leväta- 
so  on  yleisesti  ollut  matala,  sekä  kohdejärvillä  että 
muualla.  Koejärjestelyt  eivät  anna  mahdollisuutta 
erottaa  eri  tekijöiden  vaikutusta  tilastollisesti,  ja 
ympäristötoimistosta  myönnetäänkin  auliisti,  ettei 
koe  täytä  tieteelliselle  tutkimukselle  asetettavia 
kriteerejä.  Kokeesta  tehdyssä  raportissa  lasertek¬ 
niikkaa  on  kuitenkin  luonnehdittu  lupaavaksi. 

Ainoa  kontrolloitu  koe  on  tiettävästi  tehty  Suo¬ 
menojan  vedenpuhdistamolla.  Koe  tehtiin  ympä¬ 
ristöministeriön  aloitteesta  sen  jälkeen  kun  Tam¬ 
misalo  oli  käynyt  siellä  esittelemässä  Lahdessa 
tehtyjä  raportteja.  Kokeessa  käytettiin  biologisen 
puhdistusprosessin  läpikäynyttä  jätevettä  ja  näyt¬ 
teistä  mitattiin  ammonium-,  nitraatti-  ja  kokonais- 
typpi  sekä  pH.  Puhdistumista  ei  havaittu. 

Fysiikan  lakien  mukaan  nesteissä  ei  esiinny 
pysyviä  rakenteita,  joihin  voisi  tallentua  informaa¬ 
tiota.  Vesimolekyylit  liittyvät  kyllä  toisiinsa  ve- 
tysidoksin,  mutta  nämä  sidokset  ovat  lyhytikäisiä 

ja  molekyylien  muodostamat  rakenteet  muuttuvat 
koko  ajan  sattumanvaraisesti.  Tammisalo  vetoaa 
veden  muistia  koskevissa  väitteissään  tekniikan 
tohtori  Jaakko  Kajamaahan  ja  Salfordin  yliopis¬ 
ton  professoriin  Cyril  Smithiin. 

Kajamaa  on  tullut  tunnetuksi  omalaatuisista 
fysikaalisista  teorioistaan,  joita  hän  on  esitellyt 
mm.  kirjassaan  Atomitason  tekniikkaa  (WSOY 
1991).  Hänen  mielestään  moderni  fysiikka,  erityi¬ 
sesti  kvanttimekaniikka,  on  pahasti  hakoteillä. 
Hän  ei  esimerkiksi  usko  nykyiseen  atomimalliin 
vaan  tarjoaa  tilalle  itsekehittämäänsä,  lähinnä 
klassilliseen  mekaniikkaan  perustuvaa  mallia. 
Jopa  sellainen  suhteellisuusteorian  peruskaava 
kuin  liikkuvan  kappaleen  kokonaisenergiaa  ku¬ 
vaava  lauseke  on  hänen  mukaansa  väärin  johdet¬ 
tu.  Kajamaan  mielestä  veden  muisti-ilmiötä  ei  voi¬ 
kaan  ymmärtää  koulufysiikan  väärien  teorioiden 
pohjalta.  Hänen  mukaansa  vedessä  syntyy  pysy¬ 
viä  rakenteita,  kun  ketjuksi  asettuneet  vesimole- 
kyylit  muodostavat  aaltoputken,  johon  syntyy  sei¬ 
sova  aaltoliike.  Hän  ei  ole  ainakaan  julkisuudessa 
esittänyt  väitteen  tueksi  mitään  laskelmia. 

Cyril  Smith  on  ollut  kiinnostunut  sähkömag¬ 
neettisen  värähtelyn  biologisista  vaikutuksista. 
Hänen  mukaansa  osa  ihmisistä  on  yliherkkiä  jak- 
sollisesti  muuttuville  sähkömagneettisille  kentille 
samaan  tapaan  kuin  jotkut  ihmiset  ovat  allergisia 
ympäristössä  esiintyville  aineille.  Sähkömagneet¬ 
tisen  yliherkkyyden  oireet  ovat  voimakkaimmat 
tietyillä  taajuuksilla,  kun  taas  niiden  välissä  olevilla 
taajuuksilla  on  oireita  lievittävä  vaikutus.  Samoin 
kentän  voimakkuutta  tasaisesti  lisättäessä  oireet 
vuorotellen  tulevat  esiin  ja  katoavat.  Smith  väittää 
edelleen,  että  sähkömagneettisen  värähtelyn  vai¬ 
kutukset  voidaan  tallettaa  veteen:  värähtelevässä 
kentässä  pidetty  vesi  vaikuttaa  herkkiin  ihmisiin 


samalla  tavoin  kuin  värähtely  itse. 

Smithin  mukaan  vesi  sisältää  noin  1 00  mikro- 
metrin  läpimittaisia  järjestäytyneitä  alueita,  joiden 
välillä  vesimolekyylit  liikkuvat  satunnaisesti  "käyt¬ 
täytyen  kuten  kaasu".  Smithin  mukaan  järjestäyty¬ 
neet  alueet  ovat  suprajohtavia  ja  kommunikoivat 
Josephsonin  ilmiön  avulla.  Valonnopeus  järjestäy¬ 
tyneissä  alueissa  on  yksi  metri  sekunnissa  (Smit- 
hiltä  on  ilmeisesti  jäänyt  huomaamatta  se  triviaali 
vasta-argumentti,  että  sellaiset  alueet  taittaisivat 
voimakkaasti  valoa  ja  jos  niitä  oiisi,  vesi  olisi  mai¬ 
tomaisen  sameaa).  Informaation  tallentuminen 
järjestäytyneisiin  alueisiin  selittää  Smithin  mukaan 
koko  joukon  ilmiöitä  homeopatiasta  kummituksiin; 
viimeksi  mainitut  olisivat  ympäristössä  olevaan 
veteen  jääneiden  muistijälkien  aiheuttamia  ilmiöi¬ 
tä. 

Vastaavista  ulkomaisista  projekteista  Tam¬ 
misalo  mainitsee,  että  miljoonan  asukkaan  Alma 
Atan  jätevedet  puhdistetaan  laserilla.  Kuusi  kuu¬ 
tiometriä  sekunnissa  laseroidaan  raskasmetallien 
ja  muiden  epäpuhtauksien  erottamiseksi.  Tam¬ 
misalo  kertoo  myös,  että  Kazahstanissa  kasvaa 
miljoona  hehtaaria  vehnää  pelloilla,  joita  ei  juuri 
lannoiteta,  vaan  kasvuyllyke  annetaan  laserilla. 
Samaa  laserhoitoa  voidaan  kuulemma  käyttää 
myös  metsiin.  Mistä  kasvit  sitten  saavat  tarvitse¬ 
mansa  ravinteet,  ellei  niitä  lannoiteta?  Tam¬ 
misalon  mukaan  on  todisteita  siitä,  että  kasvit 
“pitävät  aineen  häviämättömyyden  lakia  pilkka¬ 
naan".  Hän  kertoo  Kervar-nimisen  ranskalaisen 
tutkijan  osoittaneen,  että  kasvit  voivat  muuttaa 
alkuaineita  toisiksi.  Kysymys  saattaa  olla  Louis 
Kervranista,  joka  sai  Massachusetts  Institute  of 
Technologyn  MIT:n  vuoden  1993  fysiikan  an- 
tinobelin  todisteltuaan,  että  kananmunan  kalsium 
syntyy  kylmäfuusion  avulla. 

Tarvitaanko  skeptikotta? 


Mitä  skepsisyys  on?  Tarvitaanko  skeptikoita?  Min¬ 
kälaista  kuvaa  skeptikoiden  pitäisi  antaa  itses¬ 
tään?  Mihin  skeptikkojen  pitäisi  tulevaisuudessa 
keskittää  päähuomionsa?  Muun  muassa  näihin 
kysymyksiin  etsittiin  vastauksia  Huuhaa-palkin¬ 
non  julkistamistilaisuuden  yhteydessä  2.  joulukuu¬ 
ta  järjestetyssä  paneelikeskustelussa,  jossa  ylei¬ 
sö  sai  esittää  kysymyksiä  Skepsiksen  hallituksen 
jäsenille. 

Skepsiksen  puheenjohtaja  Lauri  Gröhn 
muistutti,  että  skeptikoiden  alkuperäinen  ja  edel¬ 
leenkin  ajankohtainen  tavoite  oli  edistää  paranor¬ 
maalien  ilmiöiden  kriittistä  tutkimusta. 

"Kaunis  esimerkki  tästä  on  parapsykologian 
tutkijan  Charles  Honortonin  ja  skeptikko  Ray 
Hymanin  debatti,  joka  pakotti  Honortonin  tarkista¬ 
maan  koeasetelmiaan",  Gröhn  sanoi.  Kyseinen 
debatti  koski  Honortonin  psi-ganzfeld  -kokeita, 
joissa  koehenkilön  silmät  peitettiin  pingispallon 
puolikkailla  ja  korvat  kuulokkeilla  tietoisten  aistiha¬ 
vaintojen  eliminoimiseksi.  Hymanin  ansiosta  Ho- 
norton  korjasi  kokeitaan. 

"Mutta  skepsisyys  on  myös  kuluttajavalistus¬ 
ta",  Gröhn  sanoi.  Skeptikoiden  tehtävänä  on  ker¬ 
toa,  ettei  kaikki  tieteen  varjolla  tarjottu  välttämättä 
ole  tiedettä.  Tämä  on  tärkeää  Gröhnin  mukaan 
siksi,  että  erilaiset  paratieteet  juuri  pyrkivät  aktiivi¬ 
sesti  esiintymään  tieteen  nimissä  ja  hämärtävät 
ihmisten  käsityksiä  tieteestä  ja  epätieteestä. 

"Ihmisillä  on  oikeus  tietää,  että  kyseisistä  ilmi¬ 
öistä  ei  ole  olemassa  tieteellistä  näyttöä.  Me  py¬ 
rimme  kertomaan,  mitä  tiede  näistä  asioista  sa¬ 
noo.  Sen  jälkeen  ihmisillä  on  vapaus  päättää, 


pitävätkö  he  tieteellistä  näyttöä  tärkeänä." 

Osittain  kuluttajavalistukseen  liittyen  skeptik¬ 
kojen  pitäisi  Gröhnin  mukaan  myös  edistää  lähde¬ 
kritiikkiä,  eli  skeptikkojen  tehtävänä  olisi  levittää 
tietoa  paranormaaleja  ilmiöitä  kriittisesti  tarkaste¬ 
levasta  kirjallisuudesta,  jotta  lukijat  oppisivat  itse 
arvioimaan  lukemaansa  ja  sen  kriittisyyttä. 

Gröhnin  mielestä  skeptikkojen  pitäisi  olla 
myös  kiinnostuneita  siitä,  millä  perusteella  jokin 
asia  tai  näkemys  voidaan  osoittaa  tieteeksi  tai 
epätieteeksi. 

"Skeptikoiden  pitäisi  perehtyä  enemmän  näi¬ 
hin  ilmiöihin  liittyviin  psykologisiin  tekijöihin.  Miksi 
tietyt  ihmiset  ylipäätään  uskovat  yliluonnollisiin  il¬ 
miöihin,  joista  ei  ole  mitään  näyttöä  tai  niitä  vas¬ 
taan  on  esitetty  painaviakin  todisteita",  huomautti 
puolestaan  professori  Nils  Mustelin. 

"Esimerkiksi  astrologialla  on  ihmisiin  valtava 
vetovoima,  vaikka  sen  pätevyydestä  ei  ole  min¬ 
käänlaista  näyttöä",  Mustelin  sanoi. 

Onko  haittaa,  jos  uskoo? 

Usein  kuulee  väitettävän,  ettei  erilaisista  usko¬ 
muksista  olisi  uskojalle  itselleen  käytännössä 
suurtakaan  haittaa.  Skeptikon  päätoimittajan 
Hannu  Karttusen  mielestä  rajaa  haitattomien  ja 
haitallisten  uskomusten  välille  on  kuitenkin  vaikea 
vetää. 

"Yleensä  nämä  uskomukset  ruokkivat  irratio¬ 
naalista  ilmapiiriään  ja  voivat  johtaa  muihin  pseu- 
doilmiöihin,  jotka  puolestaan  saattavat  olla  selväs¬ 
ti  haitallisia",  Karttunen  sanoi. 

"Esimerkiksi,  jos  ihmisten  työpaikat  ratkotaan 
epätieteellisten  testien  tai  tähtimerkin  ja  käsialan 
perusteella,  niin  silloin  voidaan  jo  puhua  todelli¬ 
sesta  haitasta,  joka  toukkaa  ihmisen  oikeustur¬ 
vaa",  hän  lisäsi. 

Yhdistyksen  sihteeri  Veli  Toukomies  oli  huo¬ 
lissaan  erilaisten  terapioiden  nimissä  harjoitetusta 
puoskaroinnista.  Hän  muistutti,  ettei  pari  vuotta 
sitten  sattunut  viisivuotiaan  pojan  kuolema  kuhne- 
hoitajan  käsissä  ollut  ainoa  laatuaan  vaikkakin 
ääriesimerkki.  "Näihin  terapioihin  liittyy,  ehkä  lie¬ 
vempiä,  mutta  selvästi  vaarallisia  ilmiöitä",  Touko¬ 
mies  sanoi. 


Tiedotusvälineet  ei  ajan  tasalla 

Tiedotusvälineet  saivat  sapiskaa  pseudotieteen 
levittämisestä  niin  yleisöltä  kuin  paneeliltakin.  Do¬ 
sentti  Pertti  Lindfors  valitti,  että  toimittajat  leik- 
kaavat  systemaattisesti  pois  kaiken  vähänkin  kriit¬ 
tisyyteen  viittaavan. 

Paneeliyleisö  arveli,  että  toimittajat  ovat 
yleensäkin  huonosti  perillä  paranormaaleista  ilmi¬ 
öistä  ja  niihin  liittyvistä  kytkennöistä.  Sen  vuoksi 
he  usein  myös  ovat  näiden  väitteiden  esittäjien 
armoilla. 

Toimittajia  syytettiin  siitä,  että  he  haluavat  teh¬ 
dä  parailmiöistä  vain  myönteisiä  juttuja.  Skeptikon 
haastatteleminen  samasta  aiheesta  tekisi  jutusta 
liian  negatiivisen.  Arveltiin  myös,  että  osa  toimitta¬ 
jakunnasta  itsekin  uskoo  näiden  ilmiöiden  olemas¬ 
sa  oloon. 

Mustelmin  mielestä  toimittajien  asenteen 
skeptikkoihin  ovat  kuitenkin  selvästi  muuttuneet 
aiempaa  myönteisemmiksi.  "Nyt  toimittajat  ottavat 
yhteyttä,  kun  jokin  eriskummallinen  ilmiö  esiintyy", 
hän  sanoi. 


Puheenjohtaja  Gröhn  muistutti,  että  kiireises¬ 
sä  uutistyössä  toimittajalla  ei  välttämättä  ole  edes 
aikaa  kaivaa  kriittisiä  arvioita  esiin,  ja  sen  vuoksi 
skeptikot  itsekin  voisivat  olla  aktiivisempia  tiedo¬ 
tusvälineisiin  päin. 


Positiivisia  ajatuksia  ja  huumoria. 

Paneelikeskustelijoita  puhuttivat  haukut,  joiden 
mukaan  skeptikot  olivat  rajatiedon  rakkikoiria. 
Mustelinin  mielestä  tästä  haukkumanimestä  ei 
kannattaisi  olla  kovin  pahoillaan,  koska  skeptikot 
nyt  kerta  kaikkiaan  ovat  ärsyttävä  tekijä  niille,  jotka 
haluavat  uskoa  sokeasti  ihmeisiin. 

"Oikeastaan  meidän  pitäisi  olla  iloisia  siitä, 
että  meitä  kutsutaan  rajatiedon  rakkikoiriksi.  Pidän 
sitä  kunnioitettavana  tittelinä",  Mustein  sanoi. 

Erityisen  ylpeä  hän  kertoi  olleensa  nimestä, 
jonka  eräs  Ultra-lehden  kolumnisti  antoi  skeptikoil¬ 
le  rikastuttamalla  samalla  myös  suomenkieltä  uu¬ 
della  sanalla;  musteliinit.  "Kolumnistin  mielestä 
nämä  olivat  kaikkein  pahimpia  skeptikoita,  jotka 
antoivat  kyytiä  viattomillekin",  Mustelin  kertoi. 

Eräs  nuori  yleisön  joukosta  epäili,  onko  skep¬ 
tikoista  tulossa  vanhojen  herrojen  kerho  ja  hän 
kaipasi  enemmän  huumoria. 

Mustelin  vastasi,  että  parasta  mitä  hän  on 
skeptikkona  tehnyt  oli  se  kun  hän  keksi  sporalogi- 
an.  “Sen  avulla  monille  ihmisille  on  valjennut,  mis¬ 
tä  astrologiassa  oikeastaan  on  kysymys.  Yhtä  hy¬ 
vin  ennustamiseen  voidaan  käyttää  tähtien  sijasta 
raitiovaunuja". 

"Jos  me  toimimme  maltillisesti  ja  asiallisesti 
huumorilla,  suuri  yleisö  kyllä  ymmärtää,  että  meillä 
on  jotain  tärkeää  sanottavaa",  Mustelin  arve¬ 
li.  Skeptikko. mo 

Hengestä  tietoa  -  tiedosta  henkeä! 

Hengen  ja  tiedon  messut 


Rajatiedon  vuotuinen  katselmus,  Hengen  ja  tiedon  messut,  pidettiin  Suomalaisella 
yhteiskoululla  Helsingissä  16.-17.  lokakuuta  jo  kymmenettä  kertaa.  Tämän  vuotinen 
tapahtuma  oli  saanut  liikkeelle  130  alan  yrittäjää. 

Messuilla  oli  mukana  myös  Skepsis  omalla  osastollaan  näyttävästi  heti  ala-aulan 
sivustalla.  Muutoin  messut  olivat  tavanomaista  rajatiedon  tarjontaa:  astrologiaa, 
taikavarpuja,  idän  mystiikkaa,  scientologiaa,  teosofiaa,  antroposofiaa  jne. 

Vaihtoehtolääketieteen  edustajat  sen  sijaan  loistivat  poissaolollaan  lähes 
kokonaan.  Vaihtoehtoisen  lääketieteen  keskusliiton  toimipisteestä  kerrottiin  sen 
osittain  johtuneen  siitä,  että  viikko  messujen  jälkeen  järjestettiin  Helsingin  VVanhassa 
Satamassa  vaihtoehtolääkinnän  suurkatselmus,  Terapiat  93  -messut. 

Ohessa  muutamia  ajatuksia  herättäviä  poimintoja  messuilta.  Messuihin  tutustui 
Marketta  Ollikainen. 


Esoteerisia  varpuja  Velhontieltä 


Velhontieltä  Kotkasta  messuille  oli  tullut  hieroja- 
kuntohoitoja  Kari  Väisänen  esittelemään  esotee- 
ristä  varpuaan,  jonka  piti  kertoa  yhtä  hyvin  pa¬ 
risuhteen  onnistuminen  kuin  mitä  mieltä  vatsa  oli 
aamupuurosta. 

Varpu  oli  metallinen  vajaa  metrin  mittainen 
keppi,  jonka  päässä  oli  puupallo  (tai  ainakin  se 
näytti  puupallolta.  Väisäsen  ympärillä  tungeksivan 
väkijoukon  vuoksi  en  päässyt  lähemmin  tutustu¬ 
maan  keppiin).  Varvun  toiminta  oli  yksinkertainen. 
Osoitit  kepillä  haluamaasi  kohdetta,  ja  jos  kepin 
päässä  oleva  pallo  alkoi  liikkua  sivusuunnassa,  se 
antoi  kysymykseesi  myöntävän  vastauksen.  Pys¬ 
tyliike  puolestaan  tarkoitti  ei. 


Kertokoon  ote  esitteestä,  mistä  oli  kysymys 
(kielivirheet  esitteen):  "Ota  nyt  hedelmä  käteesi, 
varvun  kuulan  pitäisi  nyt  alkaa  heilua  vaakatasos¬ 
sa  mikäli  hedelmä  sopii  sinulle.  Mikäli  hedelmä  on 
pilaantunut  tai  kuori  myrkyllinen.  Kuula  heiluu  pys¬ 
tysuunnassa,  kuori  hedelmä  ja  kokeile  uudelleen. 
Saman  kokeen  voit  tehdä  vihanneksilla  jne." 

Kuuntelin  tovin  Väisäsen  esitystä,  kun  hän 
kertoi  jännittyneelle  asiakkaalleen,  mitä  tämä  oli 
sinä  päivänä  syönyt,  oliko  se  hänen  elimistölleen 
sopivaa,  miten  hänen  tunnetilansa  laita  oli  jne. 
Siinä  käytiin  läpi  asiakkaan  lähes  koko  intiimi  elä¬ 
mänkaari.  Mutta  kun  Väisänen  siirtyi  lapsenteko- 
asioihin,  en  malttanut  enää  pitää  suutani  kiinni,  ja 

aloin  perätä  jonkinlaisia  järkeviä  perusteita  sepus¬ 
tuksille,  jolloin  närkästynyt  ääni  vieressäni  käski 
minun  pitää  suuni  kiinni.  Enhän  voinut  ymmärtää 
asian  oikeaa  laitaa,  koska  en  ollut  oikeasti  viritty¬ 
nyt  korkeampiin  voimiin  tai  jotain  sinne  päin. 


Väisäsen  kunniaksi  mainittakoon  kuitenkin, 
että  hän  reilusti  varpunsa  esitteessä  mainitsee, 
ettei  sitä  ole  tieteellisesti  testattu. 


Aurinkohomeopatiaa  risiiniöljyllä 


Aurinkohomeopaattista  hoitoa  taijoava  henkipa¬ 
rantaja  Viljo  Riekko  Turusta  lupasi  ravita  ruumista 
ja  sielua  ja  parantaa  allergiat  ja  muut  ihovaivat 
Kristuksen  käsiöljyllä.  Kun  utelin,  mistä  moinen 
öljy  on  peräisin,  Riekko  kertoi  sen  olevan  Kristuk¬ 
sen  käsi  -nimisestä  kasvista. 

—  Missä  mahtaa  moinen  kasvi  kasvaa,  jat¬ 
koin  utelemisesta,  johon  Riekko  myönsi,  ettei  hän 
oikeastaan  tiennyt. 

—  No,  mistä  itse  olet  saanut  kyseisen  öljyn? 

—  Apteekista. 

Riekko  myönsi,  että  voisin  itsekin  periaattees¬ 
sa  valmistaa  Kristuksen  käsiöljyä,  mutta  koska 


kyseinen  kasvi  oli  minulle  täysin  tuntematon,  aloin 
epäillä,  että  sillä  voisi  olla  myös  vähemmän  kristil¬ 
linen  nimi,  joten  jatkoin  utelemista. 

—  Entä,  jos  itse  haluaisin  valmistaa  kyseisen 
öljyn,  niin  mitä  minä  kysyn  apteekista?  Tuskin  se 
tuon  nimisenä  esiintyy  markkinoilla!  En  ainakaan 
ole  koskaan  kuullut. 

—  Se  on  risiiniöljyä,  Riekko  tunnusti  yllättäen. 

—  No,  miksi  hemmetissä  sille  on  pitänyt  antaa 
noin  korea  nimi,  jos  se  kerran  on  vain  risiiniöljyä? 

—  Ei  kai  kukaan  uskoisi  hoidon  tehoon,  jos 
kertoisin  sen  olevan  risiiniöljyä,  Riekko  vastasi. 

Joten  se  aurinkohomeopatiasta. 


Miksi  skeptikko  ei  saa  paraiimiöitä  puoltavia 
tuloksia? 


Dl  Birger  Wasenius  Hengen  ja  tiedon  messuilla: 
“Nyt  on  hyvin  mahdollista,  että  skeptikko  saa  vain 
juuri  niitä  negatiivisia  tuloksia,  joita  hänen  kuuluu¬ 
kin  saada.  Tutkittavaan  ilmiöön  myönteisesti  suh¬ 
tautuva  tutkija  saa  ilmiön  olemassa  oloa  todistavia 
positiivisia  tuloksia,  joita  skeptikko  ei  luonnollises¬ 
tikaan  voi  toistaa  omassa  laboratoriossaan,  koska 
hän  ajatuksillaan  vastustaa  kovasti  myönteisiä  tu¬ 


loksia  ja  näin  vaikuttaa  siihen,  että  ne  eivät  toistu. 

Tämä  tapahtuu  siitä  huolimatta,  että  skeptik¬ 
ko  peräänkuuluttaa  puolueettomia  tieteellisiä  tut¬ 
kimuksia. 

Tosiasia,  että  skeptikko  ei  saa  ilmiötä  todista¬ 
via  myönteisiä  tuloksia,  joita  muissa  tutkimuksissa 
on  saatu,  todistaa  juuri  esimerkiksi  psykokinesian 
ja  muidenkin  ilmiöiden  olemassa  olon  puolesta." 

Hiilillä  kävely  pelkkää  fysiikkaa 


Messuilla  yhtenä  oheistapahtumana  oli  fakiirien 
vanha  temppu:  hiilillä  kävely.  Päivän  kestäneellä 
ja  useita  satoja  markkoja  maksaneella  kurssilla 
osanottajille  opetettiin  myyttisiä  taitoja,  jotta  he 
illan  hämärissä  saattoivat  kävellä  paljain  jaloin 
hehkuvien  hiilien  päällä. 

Espoossa  ilmestyvä  Länsiväylä-lehti  kertoi 
kuukautta  myöhemmin,  että  Olarin  koulun  kah- 
deksanluokkalaiset  olivat  tehneet  saman  tempun 
ilman  sen  suurempaa  valmentautumista.  Koulun 
fysiikan  kerholaiset  opettajansa  Heikki  Hirvosen 
johdolla  tekivät  nuotion,  ja  kun  hiillos  oli  sopivasti 


hiipunut,  riisuivat  kengät  jalasta  ja  kävelivät  hiillok¬ 
sen  yli. 

Hirvonen  halusi  näyttää  oppilailleen,  ettei 
koko  touhuun  liittynyt  mitään  mystiikkaa.  Temppu 
perustui  siihen,  että  hiilen  lämmönjohtajuus  ja 
lämpökapasiteetti  on  alhainen,  joten  oppilaat  saat¬ 
toivat  kävellä  punoittavilla  hiilillä  polttamatta  jalko¬ 
jaan. 

Messuilla  hiilillä  kävelijät  tarvitsivat  paksun 
lompakon  ja  tuhdin  annoksen  mystiikkaa.  Olarin 
kahdeksanluokkalaiset  tekivät  saman  tempun  pel¬ 
kän  fysiikan  avulla. 


LYHYESTI 


Lääkelaki  läpihuutojuttuna 
\  Eduskunnassa 

Kansanedustajat  hyväksyivät  lopulta  läpihuuto¬ 
juttuna  kiistellyn  lääkelain  muutoksen  marras¬ 
kuun  alkupäivinä.  Hallituksen  esitys  meni  läpi 
käytännössä  sellaisenaan,  eli  jatkossa  home- 
|  opaattisetja  antroposofisia  valmisteet  sekä  roh- 
|  dosvalmisteet  luokitellaan  lääkkeiden  alalajeik¬ 
si,  toisin  sanoen  virallisesti  lääkkeiksi. 

Hallituksen  esitystä  vastusti  mm.  Lääkäri- 
liitto,  joka  eduskunnalle  antamissaan  lausun¬ 
noissa  toi  esille  huolensa  lääkkeen  määritelmän 
hämärtymisestä.  Se  vaati  myös  pakkausmer¬ 
kintöjen  säilyttämistä.  Huoli  ei  kuitenkaan  huo¬ 
lettanut  kansanedustajia. 

Skepsiksen  puheenjohtaja  Lauri  Gröhn  oli 
kuultavana  Sosiaali-  ja  terveysvaliokunnassa, 
samoin  myös  farmakologian  erikoislääkäri  ja 
yhdistyksen  jäsen  Veijo  Saano. 


Tieteellinen  neuvottelukunta 
uusiutuu 

Skepsiksen  tieteellisen  neuvottelukunnan  kol¬ 
mivuotinen  toimikausi  on  katkolla.  Yhdistyksen 
hallitus  päättää  vuoden  vaihteeseen  mennessä  j 
uuden  neuvottelukunnan  kokoonpanosta  ja  pu¬ 
heenjohtajasta  nykyisen  puheenjohtajan  do¬ 
sentti  S.  Albert  Kivisen  ilmoitettua,  ettei  hän  ole  ! 
enää  käytettävissä  uuden  neuvottelukunnan 
puheenjohtajana. 

Neuvottelukunta  jatkanee  vanhalla  ko¬ 
koonpanolla,  ehkä  muutamalla  uudella  jäsenel- 
lä  täydennettynä.  Tästä  ja  syyskuussa  pidetystä  ! 
neuvottelukunnan  kokouksesta  kerromme  lä-  ! 
hemmin  lehden  seuraavassa  numerossa. 


Skeptikko,  m  o 

Skeptikon  numeroissa  1  -  19  julkaistut  artikkelit 


Oheiseen  listaan  on  kerätty  Skeptikossa  tähän  mennessä  julkaistut  ns.  pitkät  artikkelit. 
Lisäksi  lehdessä  on  julkaistu  skeptikkoja  kiinnostavia  uutisjuttuja,  lehdistökatsauksia, 
lukijoiden  kirjeitä,  yhdistyksen  toimintaan  liittyvää  tietoaineistoa  ja  kirja-arvosteluja. 
Viimeksi  mainituista  julkaisemme  listan  myöhemmin. 

Valitettavasti  useimmista  Skeptikon  numeroista  on  jo  painos  loppunut. 
Artikkeleista  kiinnostuneet  voivat  kuitenkin  tiedustella  niitä  hallituksen  jäseniltä. 


No  1.  syksy  1988 

Torinon  käärinliina  paljastui  väärennökseksi 
Homeopatia  toimii,  ei  toimi... 

No  2.  talvi  1989 

Daniel  Home  -  medioiden  kuningas  vai  puhkaistu 
kupla 

Erich  Schulte-Berge  -  Velikovskin  ja  Dänikenin  tun¬ 
tematon  haastaja 

Aids,  iuontaislääkintä  ja  esi-isien  ilkeät  henget 

No  3.  kevät  1989 

Nils  Mustelin:  Visiot  ja  laadunvalvonta 
Pekka  Roponen:  Mitä  hypnoosi  on  ja  mitä  se  ei  ole 
Hannu  Karttunen:  Minne  unohtuivat  negatiiviset  tu¬ 
lokset? 

Nils  Edelman:  Transsimeedion  lauluesitys 

No  4.  kesä  1989 

Nils  Mustelin:  Skeptikko  ja  paranormaalit  ilmiöt 
Erkki  Kauhanen:  CSICOPin  kokous  Bad  Tolzissä 
5.-7.5.1989 

No  5.  syksy  1989 

Erkki  Kauhanen:  WSOY  ja  moniarvoinen  kustannus- 
politiikka 

Matti  Virtanen:  Kolme  päivää  epäilyä 

Erkki  Kauhanen:  Bob  Morris  uskoo  parapsykologian 

tulevaisuuteen 


Timo  Kaitaro:  Miksi  astrologia  näyttää  toimivan? 
Hannu  Karttunen:  James  Randi  sotii  huijareita  vas¬ 
taan 

Hannu  Karttunen:  Voronezhin  ufot 

No  6.  talvi  1990 

Nils  Mustelin:  Huijarit,  taikurit  ja  rajatiedon  uskotta¬ 
vuus 

Heikki  Räisänen:  Vanhojen  tekstien  käytöstä  ja  vää¬ 
rinkäytöstä 

Pekka  Roponen:  Hypnoosi  ja  parapsykologia 
Nils  Edelman:  Atlantis 

Hannu  Karttunen:  Taikavarpu  ja  kuunpimennys 

No  7.  kevät  1990 

Nils  Mustelin:  Terveyden  kaupparatsut 

Timo  Kaitaro:  Skeptikko  meedion  matkassa 

Matti  Virtanen:  Tärkeintä  on,  ettei  hoidosta  ole  haittaa 

No  8.  kesä/syksy  1990 

Nils  Mustelin:  Koominen  ja  kallis  juttu  (Joensuun 
auringonpimennys) 

Hannu  Karttunen  ja  Matti  Virtanen:  Skeptikkojen  ko¬ 
kous  Brysselissä 

Kari  Saari:  Spermainen  sunnuntai  Sipoossa  (Skep¬ 
siksen  kesäretki  Lemminkäisen  temppeliin  19.8.90) 
Markku  Javanainen:  Skeptistä  keskustelua  tieto¬ 
koneverkoissa 

No  9.  syksy/talvi  1990 

Nils  Mustelin:  Okkultismi  ja  Steiner-koulut 

Veijo  Saano:  Lääketieteen  pieni  ihme,  biogeneraatto- 

ri  -  eli  miten  myydä  huuhaahoitoa  vakuuttavasti 

Timo  Kaitaro:  Paranormaaleja  ilmiöitä  vähemmän 

skeptisesti 

NolO.  talvi  1991 

Nils  Mustelin:  Astrologia,  taikausko,  moraali 
Matti  Virtanen:  Eduskunta  hyväksyi  Steiner-koululain 
Timo  Kaitaro:  Voiko  persoonallisuutta  arvioida  kä¬ 
sialan  perusteella? 

Veijo  Saano:  Luonnonlääkkeet  ja  homeopatia 

No  11.  kevät  1991 

Pekka  Roponen:  "Vaihtoehtolääketiede"  -  vaihtoehto 
mille? 

Veijo  Saano:  Homeopatia  tieteen  puntarissa 
Gustaf  Mattsson:  Teosofeja  ja  atomeja 

No  12/13.  syksy  1991 

Pekka  Roponen:  Uskoja  tieteisusko 

Matti  Virtanen:  Mars  ja  Ey  epäilyksen  alaisina 

Pekka  Roponen:  Kuka  saa  harjoittaa  psykoterapiaa 

No  14.  kevät  1992 

Matti  Virtanen:  Se  tehoaa,  se  tehoaa  (Kuhnehoitaja 
tuomiolla;  tapaus  Lauri  Niemelä) 

Michael  Hutchinson:  Filosofinen  silmänkääntäjä 
(Paul  Danielsin  haastattelu) 

Veli  Toukomies:  Fantasiaa,  fiktiota,  faktaa 
Pekka  J.  Alestalo:  John  Allen  Paulos,  numerotaidot¬ 
tomuus 

No  15.  syksy  1992 

Karlo  Kauko:  UFO-tutkimus,  tiedettä  vai  filateliaa 
Isaac  Asimov:  Virheiden  suhteellisuus 
Olavi  Pelkonen:  Miksi  homeopaattiset  valmisteet  ei¬ 
vät  ole  lääkkeitä? 


No  1 6.  kevät  1 993 

Jukka-Pekka  Puro:  Mediameedio  luo  oppinsa  tiedo¬ 
tusvälineiden  fantasiasta 
Matti  Virtanen:  Ufotutkimus  löytyi 
Raportti  Kallaveden  “ufonkappaleen  esitutkinnasta" 
Pekka  Roponen:  Ufoja  etsimässä  Heurekassa 
Ilpo  V.  Salmi:  Faaraon  kirous 
Veli  Toukomies:  Ihmeen  ihmettelyä 

No  17.  2/1993 

Karlo  Kauko:  Nostradamuksen  tulkit 
Marketta  Ollikainen:  S. Albert  Kivinen:  Olemattomia¬ 
kin  voi  tutkia 

Susan  Blackmore:  Charles  Honortonin  perintö 
Marja  Airaksinen  ja  Veijo  Saano:  Lääkkeet  ja  luontais- 
lääkkeet  -  paha  sekaannus  ja  yhä  pahenee 
Massimo  Polidoro:  Kun  'psyykikkoa’  testattiin  Italian 
televisiossa 

Marketta  Ollikainen:  Käsiala  kertoo  millainen  olet,  vai 
kertooko? 

Lauri  Gröhn:  Ufo-paneeli  Oulun  Tietomaassa 

No  18.  3/1993 

Jouko  Aho:  Eino  Kailan  hämärä  nurkka 
Marketta  Ollikainen:  Mihin  Suomi  uskoo? 

Kalevi  Kuitunen:  Valemuistoja  aiemmista  elämistä 
Veli  Toukomies:  Kuviteltuja  pikkuihmeitä  vai  aitoja 
isoja  ihmeitä? 

Marketta  Ollikainen:  Urantia-mysteeri 
Martin  Gardner:  Kvasimuistisyndrooma 

No  19.4/1993 

Huuhaa-palkinto  Oulun  tiedekeskus  Tietomaalle 

Veijo  Saano:  Euroskeptikot  koontuivat  Britanniassa 

Veijo  Saano:  Skeptikoista  vaihtoehtolääkintään 

Marketta  Ollikainen:  Surkeita  amatöörejä,  sanoo 

Randi  venäläisistä 

Matti  Jokinen:  Laserpuhdasta  vettä 

Tarvitaanko  skeptikoita? 

Skeptikon  kysymyspakki 


ASTROLOGIA:  Pluto  keksittiin  vuonna  1930.  Sen 
kiertoaika  on  248  vuotta.  Kuka  selvitti  Plu¬ 
ton  symboliikan  ja  levitti  tiedon  astrologeil¬ 
le? 

AURA:  Selvännäkijä  ei  pysty  pimeässä  erotta¬ 
maan,  onko  huoneessa  yksi  vai  kaksi  hen¬ 
kilöä.  Miksi  aurat  eivät  näy  pimeässä? 

BARNUM-EFEKTI:  Kun  joukolle  ihmisiä  annetaan 
täsmälleen  sama  persoonallisuuden  ku¬ 
vaus,  jonka  he  luulevat  liittyvän  itseensä, 
noin  90  %  saajista  kehuu  lausuntoa  hyväk¬ 
si.  Tähänkö  perustuu  astrologian,  grafolo¬ 
gian  jne.  suosio? 

BIODYNAAMINEN  VILJELY:  miksi  jopa  ministeri¬ 
tasolla  sekoitetaan  biologinen  viljely  (luo¬ 
nnu)  biodynaamiseen  viljelyyn,  jossa  käy¬ 
tetään  astrologiaa  ja  magiaa? 

BIORYTMIT:  Miksi  ihmiset  uskovat  mekanisti¬ 
seen,  kelloon  perustuvaan  kolmeen  ryt¬ 
miin,  vaikka  näyttöä  toimivuudesta  ei  ole? 

GELLER,  SAI-BABA:  Miksi  ihmiset  pitävät  Un 
Gclleriä  ja  Sai-Babaa  ihmeiden  tekijöinä, 
vaikka  taikuri  pystyy  toistamaan  kaikki  nuo 
temput? 

GRAFOLOGIA:  Miksi  grafologian  toimivuudesta 
ei  ole  kunnollista  näyttöä? 

HENKIPARANTAMINEN:  Miksi  parantumisia  tut¬ 
kittaessa  osa  onkin  kuollut,  osalla  on  tau¬ 
tinsa  jäljellä  ja  lopuilla  ei  tautia  ole  ollut¬ 
kaan? 

HOMEOPATIA:  Hahneman  'keksi'  homeopatian 
kiniinin  avulla.  Miksei  silti  ole  homeopaat¬ 
tista  valmistetta  malarian  hoitoon  ja  miksi 
homeopatia  ei  tehoa  tartuntatauteihin? 

KAATAMINEN:  Miksi  tuo  yksinkertaiseen  sugges¬ 
tioon  perustuva  temppu  saa  ihmiset  usko¬ 
maan,  että  kyseessä  on  ihmeteko? 

KIRLIAN-KUVAUS:  Kuvat  kertovat  pinnan  raken¬ 
teesta,  koskeudesta  jne.  Vaahteranlehden 


'fantomi'  syntyy,  kun  lasilevyä  ei  puhdiste¬ 
ta.  Kuvauksessa  voidaan  käyttää  20  000 
voltin  jännitteitä.  Miten  millivoltin  'aurat' voi¬ 
vat  erottua? 

KUUHULLUUS:  Miksi  ihmiset  yhä  uskovat  kuu- 
hulluuteen,  vaikka  rikos-  ja  sairaalatilasto¬ 
jen  avulla  on  osoitettu,  ettei  täysikuulla  ole 
vaikutusta  rikollisuuteen  tai  sairastuvuu¬ 
teen. 

MAASÄTEILY:  Miksi  eri  henkilöt  eivät  löydä  maa- 
säteilyä  samasta  paikasta? 

MAGIA:  Miksi  ihmiset  uskovat  astrologiaan  ja  gra¬ 
fologiaan,  vaikka  ne  perustuvat  maagi¬ 
seen  vastaavuusperiaatteeseen? 

OBE:  Miksi  edelleen  uskotaan  'rajan  takana’  käy¬ 
miseen,  vaikka  ilmiölle  alkaa  olla  luonnol- 
lisiakin  selityksiä? 

PIILOVIESTIT:  Miksi  edelleen  uskotaan,  että  fil¬ 
meihin  ja  äänitteisiin  voidaan  sijoittaa  piilo¬ 
viestejä,  vaikka  idea  ei  toimi? 

PSEUDOTIEDE:  Tiede  on  nöyrä  ja  on  valmis 
muuttamaan  käsityksiään,  kun  perusteltua 
aihetta  ilmenee.  Miksi  pseudotieteet  (ast¬ 
rologia,  grafologia,  homeopatia...)  toista¬ 
vat  ikivanhoja  uskomuksiaan? 

TAIKAVARPU:  Miksi  varpumies  osuu  oikeaan  vain 
silloin,  kun  tietää,  missä  laatikossa  esine 
on? 

TELEPATIA:  Miksi  ihmiset  uskovat  'puhelintelepa- 
tiaan’,  vaikka  asia  voidaan  osoittaa  pienel¬ 
lä  laskutoimituksella  ihan  normaaliksi  yh¬ 
teensattumaksi? 

TM:  Miksi  transsendenttinen  mietiskelyliike  opet¬ 
taa  myös  ilmassa  leijumista  ja  miksi  TM 
tekeytyy  tieteelliseksi? 

UFOT:  Ihminen  voi  valehdella  hypnoosissa  ja  kek¬ 
siä  sivupersoonia  ja  muita  juttuja.  Miksi 
hypnoosia  silti  käytetään  abduktiotapaus- 
ten  'tutkimisessa'? 

Laatinut  Lauri  Gröhn  1. 12. 1992 

Skeptikon  joulusatu:  Vaarallista  peliä 


—  Miten  Mr.  Blackley  oikein  tuli  potilaaksen¬ 
ne? 

—  Mr.  Skinhop  otti  minuun  yhteyttä.  Hän  oli 
kuullut  Blackleyn  vaimon  kertoneen,  että  eräänä 
perjantai-iltana  Blackley  oli  palannut  kotiin  van¬ 
hempiensa  luota  pari  tuntia  myöhässä,  eikä  pys¬ 
tynyt  mitenkään  selittämään  tapahtunutta.  Skin¬ 
hop  pyysi  minua  palauttamaan  hänet  hypnoosissa 
tuohon  iltaan,  jotta  saisimme  selville,  mitä  oikein 
oli  tapahtunut. 

—  Ja  mitä  saitte  selville. 

—  Blackley  kävi  luonani  vain  kerran.  Hypnoo¬ 
sissa  hän  ei  kertonut  mitään  erityistä.  Vaikutel¬ 
makseni  jäi,  että  hän  oli  hieman  sekavassa  mie¬ 
lentilassa  ajellut  ympäriinsä  pari  tuntia.  Koko  kes¬ 
kustelu  on  nauhoitettu,  jos  haluatte  tarkistaa. 

—  Ette  siis  jatkaneet  istuntoja? 

—  Emme.  Ilmoitin  Skinhopille,  että  se  olisi 
ajan  tuhlausta.  Hän  pyysi  kuitenkin  itsepäisesti 
meitä  jatkamaan,  ja  halusi  vieläpä  olla  mukana 
istunnoissa  esittämässä  omia  kysymyksiään.  Sa¬ 
noin  suoraan,  etten  voinut  hyväksyä  sellaista. 
Hypnoosin  käyttöön  tällaisissa  tilanteissa  liittyy 
tiettyjä  ongelmia.  Mielestäni  ulkopuolisten  oli  vaa¬ 
rallista  sekaantua  keskusteluun. 

—  Millä  tavoin  vaarallista? 

—  Pienikin  lipsahdus  tai  varomattomasti 
muotoiltu  kysymys  saattaa  aiheuttaa  suggestion, 
jonka  potilas  voi  omaksua  täytenä  totena.  Ja  pa¬ 
hinta  on,  että  suggestion  aiheuttama  elämys  voi 
jäädä  pysyvästi  mieleen  todellisena  koettuna  ko¬ 
kemuksena. 

Istunnon  jälkeen  on  aina  varmistettava  post- 
hypnoottisen  suggestion  avulla,  ettei  potilas  muis¬ 
ta  jälkeenpäin  istunnossa  esille  nousseita  asioita. 
Jos  nämä  elämykset  ovat  olleet  hyvin  voimakkai¬ 
ta,  en  ole  täysin  varma,  voidaanko  ne  enää  koko¬ 


naan  pyyhkiä  pois  mielestä. 

—  Te  siis  kieltäydyitte.  Miten  Mr.  Skinhop 
suhtautui  asiaan? 

—  Hän  haukkui  minut  epäpäteväksi  harraste¬ 
lijaksi  ja  ilmoitti  etsivänsä  toisen  hypnoterapeutin, 
joka  ei  olisi  yhtä  ahdasmielinen.  Sellaisen  hän 
sitten  löysikin. 

—  Tämä  seuraajanne,  tunnetteko  hänet? 

—  Olen  tuntenut  tohtori  Clamin  jo  kauan.  Hän 
on  omalla  kapealla  alallaan  varsin  pätevä,  mutta 
hänen  kokemuksensa  hypnoosista  on  kovin  vä¬ 
häinen.  Tiedän,  että  hän  salli  Skinhopin  osallistua 
istuntoon,  mikä  oli  mielestäni  karkea  virhe. 

—  Mainitsiko  Mr.  Skinhop,  mitä  hän  erityisesti 
halusi  kysyä? 

—  Emme  päässeet  koskaan  niin  pitkälle. 

—  Ilmaisiko  hän  teille  oman  ennakkokäsityk- 
sensä  tapahtumien  kulusta  tuona  perjantai-iltana? 

—  Ei  suoranaisesti.  Olen  melko  vakuuttunut, 
että  hänellä  oli  sellainen,  mutta  en  halua  esittää 
spekulaatioita. 

—  Vielä  viimeinen  kysymys.  Tohtori  Clamin 
ensimmäisen  istunnon  jälkeen  Blackley  hyppäsi 
toimiston  ikkunan  läpi  ja  kuoli  välittömästi.  Oliko 
hypnoosissa  esille  tulleissa  asioissa  tai  ylipäänsä 
Blackleyn  käyttäytymisessä  mitään,  mikä  olisi 
saanut  hänet  yrittämään  itsemurhaa? 

—  Ei  todellakaan  yhtään  mitään. 

Jälkikirjoitus 

—  Olet  nyt  syvässä  rentoutumisen  tilassa. 
Silmäluomesi  ovat  lyijynraskaat,  etkä  pysty  avaa¬ 
maan  niitä.  Palaamme  nyt  perjantaihin,  marras¬ 
kuun  ensimmäisen  päivän  iltaan.  Kello  yhdeksältä 
olet  lähtenyt  autolla  vanhempiesi  luota.  Olet  nyt 
autossa,  kelloon  yhdeksän  kolmekymmentä.  Ker- 

ro,  mitä  näet. 

—  Olen  kääntynyt  pois  päätieltä.  Tämä  sivutie 
on  paljon  hitaampi,  mutta  näin  syksyllä  se  on 
kaunis.  Tien  varret  ovat  täynnä  keltaisia  ja  punai¬ 
sia  puita.  Jostakin  syystä  mieleni  tekee  ajella  hi¬ 
taasti. 

—  Tapahtuuko  matkalla  mitään  erikoista? 

—  E.,  ei.  Liikennettä  on  hyvin  vähän.  Ilma  on 
hyvin  kostea,  hieman  sumuinen.  Moottori  nikotte- 
lee  vähän,  mutta  niin  se  tekee  usein  sateella. 

— Tohtori  Clam,  sallinette  myös  minun  esittää 
väliin  muutamia  kysymyksiä,  koska  olen  tutkinut 
näitä  tapahtumia  jo  vuosia  ja  tiedän  hieman  pa¬ 
remmin,  mitä  saattaisi  löytyä,  jos  osaamme  kysyä 
oikeita  asioita? 

—  En  oikein  pidä  siitä,  Mr.  Skinhop,  mutta 
olkoon,  jos  lupaatte  olla  varovainen. 

—  Tottakai  olen  varovainen.  En  minä  ole  täl¬ 
laisessa  tilanteessa  ensimmäistä  kertaa.  Mr. 
Blackley,  sanoitte  moottorin  alkaneen  nikotella. 
Sammuuko  se? 

—  Tuota,  kyllä.  Itse  asiassa  se  sammuu.  Täs¬ 
sä  on  onneksi  pitkä  alamäki  ja  sen  varrella  pieni 
sivutie.  Ohjaan  sinne  ja  yritän  käynnistää. 

—  Eikö  auto  käynnisty? 

—  Ei.  Se  on  tämän  pienen  japanilaisen  autoni 
vanha  vika.  Virranjakaja  pitää  kuivata.  Nousen 
autosta  ja  avaan  konepellin. 

—  Kuvaile,  millaisessa  ympäristössä  olet. 

—  Olen  pienellä  soratiellä  kymmenkunta  jaar¬ 
dia  päätiestä.  Toisella  puolella  kasvaa  lehtimet¬ 
sää.  Tuolla  alempana  on  laaja  peltoaukea.  Kuu 
valaisee  maisemaa,  vaikka  se  näkyykin  hieman 
epäselvänä  sumun  läpi. 

—  Näetkö  muita  valoja  kuin  Kuun? 

—  Kuun  alapuolella  näkyy  kirkas  piste.  Se,  se 
liikkuu,  se  lähestyy  ja  kasvaa  suuremmaksi.  Nyt 
se  on  aivan  yläpuolellani! 

—  Oikein  hyvä!  Mitä  sitten  tapahtuu?  Laskeu- 
tuuko  se? 


—  Se  pysähtyy  yläpuolelleni.  Se  on  kiekon- 
muotoinen  ja  hohtaa  hopeanvärisenä.  Se  laskeu¬ 
tuu  alemmas. 

—  Hyvä...jatka! 

—  Se  vain  leijuu  yläpuolellani  ja  tarkkailee 
minua... 

—  Yrittääkö  se  ottaa  yhteyttä? 

—  En  tiedä ...  Nyttunnen  jotakin.  Alan  kohota 
ilmaan.  Tunnen  itseni  hyvin  kevyeksi.  Nousen 
kohti  alusta.  Pelkään  kuollakseni.  Nyt  olen  aluk¬ 
sen  sisällä.  Olen  pyöreässä  huoneessa,  jonka 
kaikki  seinät  hohtavat  valoa. 

—  Onko  siellä  muita? 

—  Seinään  ilmestyy  aukko.  Siitä  astuu  sisään 
kolme  olentoa.  Ne  ovat  minua  pienempiä,  mutta 
niillä  on  hyvin  isot  päät.  Silmät  ovat  kauheat,  isot, 
mustat,  vinot  ja  kiiltävät,  kuin  jollakin  hyönteisellä. 
Kädet  ovat  pienet  ja  niissä  on  seitsemän  ohutta 
sormea. 

—  Osaavatko  ne  puhua? 

—  E.. .eivät.  Ne  tunkeutuvat  suoraan  ajatuk- 

siini. 

—  Mitä  ne  haluavat  sinusta? 

—  Ne  haluavat  tutkia  minua.  En  voi  niille 
mitään.  Niiden  tahto  on  hyvin  voimakas.  Ne  käs¬ 
kevät  minua  asettumaan  huoneen  keskellä  oleval¬ 
le  tutkimuspöydälle.  Pelkään  kauheasti. 

—  Miten  ne  tutkivat  sinua?  Ottavatko  ne  näyt¬ 
teitä? 

—  Ne  työntävät  ruumiiseeni  neuloja,  jotka 
aiheuttavat  kauheaa  tuskaa.  Ne  kaivavat  minusta 
koepaloja.  Olennot  hallitsevat  minua  täydellisesti. 
En  voi  liikkua,  enkä  tehdä  mitään. 

—  Miksi  ne  ottavat  näytteitä? 

—  Ne  haluavat  tietää,  olenko  raskaana.  Hul¬ 
lua,  yritän  sanoa,  minähän  olen  mies,  en  minä  voi 
tulla  raskaaksi,  vain  naiset  voivat.  Ne  vaikuttavat 
hämmästyneiltä,  ja  tajuan  niiden  kysyvän,  mitä 
ovat  mies  ja  nainen.  Yritän  selittää,  mutta  ne  eivät 
ymmärrä. 

—  Saatko  selville,  miksi  ne  ovat  täällä? 

—  Ne  sanovat  olevansa  täällä  suorittamassa 
rodunjalostusta.  Ne  haluavat  meidän  kehittyvän 
samanlaisiksi  kuin  he.  Niitä  on  kaikkialla.  Ne  tark- 
kailevat  meitä  kaikkia.  Emme  pääse  niitä  pakoon 
minnekään.  Ei!  Ne  sanovat,  että  nämä  kokeet  ovat 
vasta  alkua... 

—  Riittää,  Mr.  Skinhop,  kuulustelunne  alkaa 
käydä  vaaralliseksi.  Antakaa  minun  nyt  lopettaa 
nämä  kärsimykset. 

—  No  niin,  keskustelumme  alkaa  riittää.  Mie¬ 
leesi  on  palannut  tuskallisia  tapahtumia,  mutta  ne 
ovat  nyt  ollutta  ja  mennyttä.  Kun  heräät,  huomaat 
pystyväsi  näkemään  ne  oikeissa  suhteissaan. 


Tunnet  itsesi  rauhalliseksi  ja  levänneeksi.  Voit  he¬ 
rätä  nyt. 

Avaan  silmäni.  Huudan  kauhusta  nähdessäni 
edessäni  istuvat  kaksi  olentoa.  Minun  on  paettava! 
Ryntään  kohti  ikkunaa.  Putoaaaaaaan! 

Hannu  Karttunen 
Aiheen  tähän  novelliin  kirjoittaja  kertoi  saaneensa 
Philip  K/ass/n  mainiosta  kirjasta  UFO  abductions 
-  a  dangerous  game.  Yhteydet  kirjassa  mainittui¬ 
hin  henkilöihin  johtuvat  kuitenkin  pelkästään  tuki¬ 
jan  (ja  kirjoittajan)  kieroutuneesta  mielikuvitukses¬ 
ta. 


KESKUSTELUA 


Urantia-kirjasta 

Edellisessä  Skeptikossa  käsitel¬ 
tiin  lyhyesti  Urantia- kirjaa.  Aihe 
on  tavattoman  laaja,  mutta  halu¬ 
aisin  lyhyesti  mainita  seuraa- 
vaa. 

Urantia-mysteeri  -kirjoituksen 
kolmannen  sanan  "uskonnollis- 
pseudotieteellisen"  jälkimmäi¬ 
nen  osa  kuuluu  tietysti  lehden 
perusvalikoimaan,  mutta  eikö  se 
ole  tässä  tapauksessa  hieman 
Skepsiksen  sääntöjen  vastai¬ 
nen,  koska  tietääkseni  yhdistyk¬ 
sessä  kukaan  ei  tuolloin  ollut  lu¬ 
kenut  kirjaa  edes  läpi. 

Jos  arvio  taas  perustuu  Skep- 


ticai  inquirer  -lehden  antamiin 
tietoihin,  ollaan  myös  aivan  sel¬ 
vittelyn  alkuastelmilla,  koska 
väitetystä  tekijästä  (VVilfred  Kel¬ 
logg)  ei  tiedetä  juuri  mitään  -  ja 
kaikki  muutkin  tiedot  kertovat 
sen,  että  tarvitaan  ainakin  kym¬ 
menen  vuoden  tutkimukset 
Urantia-mysteerin  osittaiseksi 
raottamiseksi. 

Kirjan  syntyvaiheista  antaa 
Martin  Gardneria  enemmän  tie¬ 
toja  Mark  Kulieke,  joka  lapsesta 
lähtien  oli  tekemisissä  niiden 
henkilöiden  kanssa,  joiden  väli¬ 
tyksellä  kirja  syntyi.  Hän  kyllä 
mainitsee  herra  Kelloggin  ke¬ 


ränneen  viikottain  kaikki  Kon- 
taktikomission  jäsenten  esittä¬ 
mät  kysymykset,  mutta  varmaa 
tietoa  varsinaisesta  kontakti¬ 
henkilöstä  hänelläkään  ei  ole, 
vaikka  erilaisia  nimiä  on  esitetty. 
Mark  Kulieken  vuonna  1991  jul¬ 
kaisema  kertomus  ilmestyi  vii¬ 
me  vuonna  Satu  Sihvon  suo¬ 
mentamana  46-sivuisena  vih¬ 
kosena  “  Erään  ilmoituksen  syn¬ 
ty  (ISBN  952-90-3991-3)”. 


Tapani  Kuningas 

Uri  Geller  uusiksi 

Yleisradiossa  on  viime  aikoina 
ahkerasti  muisteltu  menneitä  ja 
esitetty  “arkiston  helmiä".  Skep¬ 
tikonkin  mieleen  nousee  yksi 
muistettava  tapaus:  Uri  Gellerin 
tv-vierailu  tammikuussa  1974. 
Ehkäpä  yhdistyksemme  voisi  vi¬ 
rallisesti  pyytää  kyseisen  ohjel¬ 
man  uusimista,  täyttäähän  se 
ensi  vuoden  alussa  tasan  20 
vuotta.  Tällä  kertaa  siihen  tulisi 
kuitenkin  lisätä  selvitys  siitä,  mi¬ 
ten  Uri  sen  oikein  teki.  Ylessä 
saatetaan  toki  tässä  tapaukses¬ 
sa  ajatella,  että  joka  vanhoja 
muistaa,  sitä  lusikalla  silmään. 

Ari  Kyyrönen 
Skepsiksen  jäsen 

Enkeleitä  -  onko 
heitä? 

Helsingin  Sanomien  kulttuu¬ 
risivuilla  julkaistiin  23.  elokuussa 
hovioikeudenneuvos  Jukka 
Kemppisen  kolumni  nimeltä 
"Enkeleitä  -  onko  heitä?"  Ky¬ 
seessä  oli  yhtäältä  skeptikkojen 
ja  'huuhaa-kirjailijoiden'  väitteitä 
kritisoivien  tiedemiesten  arvos¬ 
telu,  toisaalta  huuhaaksi  luetta¬ 
van  kirjallisuuden  ja  käsitysten 
maltillinen  apologia.  Ilta-Sano¬ 
missa  oli  näet  käsitelty  huuhaa- 
kirjallisuudelle  myönnettyjä  kir¬ 
jastokorvauksia  kriittiseen  sä¬ 
vyyn. 

Kolumni  saattoi  kirjoittajansa, 
jota  olen  tähän  saakka  pitänyt 


arvossa  terävien  huomioidensa 
ja  sattuvien  ajatuksellisten  erit- 
telyjensä  ansiosta,  varsin  ou¬ 
toon  valoon. 

Kemppinen  on  aikaisemmin 
esiintynyt  painokkaasti  sanan¬ 
vapauden  puolesta,  joten  tah¬ 
don  uskoa  hänen  motiivinaan 
nytkin  olleen  lähinnä  'huuhaa'- 
kirjallisuuden  olemassaolonoi- 
keuden  puolustaminen  ja  sen- 
suuriajatusten  vastustaminen. 
Sensuuria  ei  todellakaan  ole 
syytä  ottaa  käyttöön,  siitä  olen 
yhtä  mieltä.  Asiallinen  valistus 
kustantajien  taholta  riittäisi  hyvin 
-  mainitun  kirjallisuuden  kirjoitta¬ 
jat  kun  eivät  itse  aiheidensa 
problemaattisuutta  huomaa  tuo¬ 
da  esiin.  Tällaisen  “kuluttajava¬ 
listuksen"  puuttuessa  sen  otta¬ 
vat  ymmärrettävästi  tehtäväk¬ 
seen  ne  asioihin  perehtyneet  ih¬ 
miset,  jotka  havaitsevat  tietokir¬ 
jallisuuden  nimekkeen  alla 
markkinoitavan  epätieteellistä  ja 
todistusvoimaltaan  köykäistä 
spekulaatiota. 

Sanankäytön  pelisääntöihin 
kuuluu  samanvapauden  ohella 
valmius  asettua  kritiikin  koh¬ 
teeksi.  Kun  esim.  Tapio  Kaita- 
harju,  jota  Kemppinen  kolumnis¬ 
saan  sanoo  oppineensa  arvos¬ 
tamaan,  kertoo  luonnonhenkiä 
olevan  olemassa  -  ja  mitä  kaik¬ 
kea  muuta  hän  tarinoikaan  -  lan¬ 
keaa  hänelle  oikeutetusti  myös 
todistustaakka,  onus  probandi, 
tämän  väitteen  suhteen  niin  vaa¬ 


dittaessa.  Kemppinen  tuntuu  pi¬ 
tävän  tällaista  pahana,  vaikka 
tuomarina  hänen  luulisi  ymmär¬ 
tävän  väitteiden  perustelemisen 
tärkeyden. 

“Kun  nyt  joku  kirjoittaa,  kuten 
vaikkapa  vilpittömyydestään 
tunnettu  Kaitaharju,  puhuu  puil¬ 
le,  vastaa  kiville  ja  uskoo  luon¬ 
non  henkiin,  hänen  katsomuksi- 
aan  on  yhtä  turha  väittää  väärik¬ 
si  kuin  runoutta",  Kemppinen  kir¬ 
joittaa  tietävänä,  ja  jatkaa:  "Sel¬ 
laiset  katsomukset  eivät  ole  oi¬ 
keita  tai  vääriä,  vaan  ne  ovat 
vaikuttavia  tai  ei-vaikuttavia". 

Koska  tieteellisen  tietämyk¬ 
sen  mukaan  luonnonhenkiä  ei 
ole  olemassa,  eivätkä  mitkään 
seikat  pakota  olettamaan  sel¬ 
laisten  olemassa  oloa,  on  mie¬ 
lestäni  täysin  korrektia  kritisoida 
Kaitaharjun  kaikkea  muuta  kuin 
runoudeksi  tarkoittamia  väittä¬ 
miä.  Filosofisesti  asia  on  toki 
mutkikkaampi,  se  myönnettä¬ 
köön.  Eksistenssilause  muo¬ 
dossa  “luonnonhenkiä  on  ole¬ 
massa”  ei  ole  falsifoitavissa, 
eikä  sen  vastakohta  verifioita¬ 
vissa,  so.  kokemukseen  vedo¬ 
ten  ei  sitä  voi  täydellisesti  kumo¬ 
ta  -  vaikkei  sen  puoleen  toden- 
taakaan  -  joten  lauseen  abso¬ 
luuttisen  totuusarvon  pohtimi¬ 
nen  on  ajanhukkaa.  Mutta  verifi¬ 
kaation  periaatteen  mukaan  jo¬ 
kaisesta  todellisuutta  koskevas¬ 
ta  väitteestä  täytyy  kokemuk¬ 
seen  nähden  seurata  jotain 

määrättyä,  johon  tämän  väitteen 
totuus  tai  todennäköisyys  perus¬ 
tuu.  Vaikka  inhimillisen  koke¬ 
muksen  piiri  ylitettäisiin,  täytyy 
väitteestä  seurata  määrätyissä 
olosuhteissa  jotain  sellaista  joka 
voidaan  havaita.  Jos  lause  siis 
on  tosi,  voidaan  sillä  odottaa  ole¬ 
van  joitain  seuraamuksia  todelli¬ 
suuteen  nähden  ja  näiden  seu¬ 
raamuksen  tai  niiden  puuttumi¬ 
sen  voidaan  katsoa  joko  konfir- 
moivan  tai  diskonfirmoivan  lau¬ 
setta.  Kaitaharjun  ja  muiden  me¬ 
tafyysikkojen  väitteiden  totuu¬ 
desta  voidaan  siis  tietyssä  mie¬ 
lessä  keskustella,  kunhan  itse 
muistetaan  olla  sanomatta 
enempää  kuin  'täyttä  varmuutta 
lähenevällä  todennäköisyydellä 
luonnonhenkiä  ei  ole  olemassa’. 

Kemppinen  kirjoitti  meitä 
skeptikkoja  kosketellen  edelleen 
näin:  "Huuhaakirjallisuuden  pal¬ 
jastajia  väijyy  vaara.  Heidän 
omat  kirjansa  luetaan  luultavasti 
vuosikymmenen  tai  kahden  ku¬ 
luttua  samaiseen  huuhaa-kirjal¬ 
lisuuteen.  Paljastajien  ja  skep¬ 
tikkojen  antinomia  on  aika  ilmei¬ 
nen.  Henkilö,  joka  ottaa  tehtä¬ 
väkseen  tai  harrasteekseen  hui¬ 
jareiden  ja  pötypuheiden  levittä¬ 
jien  paljastamisen,  sitoutuu  itse 
määrättyihin  käsityksiin". 

Tässä  kohdin  Kemppisen 
hengenlento  laahaa  kenties  pa¬ 
himmin  maata.  Antinomialla 
Kemppinen  näyttää  tarkoittavan 
skeptisen  epäilijän  määrättyihin 


käsityksiin  sitoutumisesta  synty¬ 
vää  ristiriitaa,  so.  sitä,  ettei  tämä 
olekaan  johonkin,  tässä  tapauk¬ 
sessa  näihin  käsityksiin,  nähden 
skeptinen.  Antinomia  on  kuiten¬ 
kin  täysin  näennäinen  mitä  tulee 
Skepsis  ry:een  ja  -  sikäli  kun 
tiedän  -  sen  jäsenistöön  näh¬ 
den.  Antinomia  syntyy  ainoas¬ 
taan  ymmärrettäessä  skepti¬ 
syys  virheellisesti  -  yhdistyk¬ 
semme  asennoitumisen  kohdal¬ 
la  -  episteemiseksi  käsitykseksi 
varman  tiedon  kaikinpuolisesta 
saavuttamattomuudesta,  skep¬ 
tisismistä. 

Yhdistyksemme  piirissä  skep¬ 
tisyydellä,  skepsiksellä  jne.  ei 
kuitenkaan  tarkoiteta  edellä  mai¬ 
nittua  filosofista  oppia,  vaan  yli¬ 
luonnollisten  väitteiden  sekä 
pseudotieteiden  ja  -teknologioi¬ 
den  kriittistä  tarkastelua.  Jotta 
tieteellinen  ja  kriittinen  tarkaste¬ 
lu  olisi  ylipäänsä  mahdollinen, 
edellyttää  se  loogisella  välttä¬ 
mättömyydellä  sitoutumista  joi¬ 
hinkin  määrättyihin  käsityksiin. 
Skeptikot  ovat  sitoutuneet  tie¬ 
teellisesti  pätevän  päättelyn  ja 
todistamisen  pelisääntöihin. 
Tämä  ei  ole  mikään  salaisuus, 
saati  antinomia. 

Kemppisen  väitteet,  joiden 
mukaan  tiedemiehet,  filosofit  ja 
skeptikot  "luetaan  luultavasti 
vuosikymmenen  tai  kahden  ku¬ 
luttua"  huuhaa-kirjailijoiksi,  vaa¬ 
tisivat  tuekseen  kosolti  perustei¬ 
ta.  Luulen,  että  tällaisia  perustei¬ 


ta  on  sangen  vaikea  löytää.  Em¬ 
piirisesti  tai  loogisesti  heikosti 
koeteltuihin  todellisuusväittä- 
miin  ja  teorioihin  kohdistettu  tie¬ 
teenfilosofinen  kritiikki  on  yleen¬ 
sä  pätevää  iästään  riippumatta 
ja  tulee  sitä  olemaan  tulevaisuu¬ 
dessakin.  Se  mitä  nyt  kutsutaan 
huuhaaksi  tulee  puolestaan,  yk¬ 
sin  teoreettisen  onttoutensa  täh¬ 
den,  olemaan  huuhaata  huo¬ 
mennakin  -  eivät  siihen  tieteelli¬ 
set  suhdanteet  ja  löydökset  vai¬ 
kuta. 

Dialektiset  sirkustemput  eivät 
jää  tähän.  Kemppinen  vetää  jä¬ 
nön  hatusta:  "Skepsis  eli  epäily 
voi  kasvaa  ennakkoluuloksi  ja 
taikauskoksi".  Siis  kriittisestä 
asenteesta  voi  mukamas  kas¬ 
vaa  oma  vastakohtansa  -  usko! 
Taikausko  muuttuu  näin  ollen 
varmaankin  jonkin  rajan  jälkeen 
kriittisyydeksi,  vai  kuinka?  Täl¬ 
laista  käsityskantaahan  pseudo- 
tiedepiirit  itse  asiassa  edustavat 
väittäessään  anakronististen 
metodiensa  ja  teorioidensa  ole¬ 
van  kriittinen  vaihtoehto  ’ennak: 
koluulojen  kahlitsemalle’  nyky¬ 
tieteelle. 

Suoranaisia  asiavirheitäkin 
Kemppisen  tekstistä  löytyy.  Hän 
mm.  väittää,  että  ihmisen  paran- 
tumismekanisti  on  järjenvastai¬ 
nen.  Parantumismekanismi  ei 
kuitenkaan  ole  järjenvastainen, 
vaikka  onkin  "tietymätöntä,  mik¬ 
si  ihmiset  joissakin  tapauksissa 
yllättävästi  sairastuvat  ja  miksi 

he  joissakin  toisissa  tapauksis¬ 
sa  parantuvat  vastoin  lääketie¬ 
teellistä  kokemusta".  Tällaiselta 
mystiikalta  riisui  kaavun  jo  lää¬ 
ketieteen  isä  Hippokrates  noin 
2500  vuotta  sitten  oivaltaes¬ 
saan,  etteivät  sairaudet  ole  yli¬ 
luonnollisten  voimien  aikaan¬ 
saannosta,  vaan  luonnollisista 
syistä  johtuvia  häiriöitä. 

“Viime  vuosikymmeninä  en¬ 
nakkokäsitykset  ovat  pettäneet 
sen  verran  monissa  asioissa, 
että  viime  kädessä  katsomuk¬ 


sellisten,  parantamista  koskevi¬ 
en  kirjojen  leimaaminen  huu¬ 
haaksi  on  huuhaata",  lausuu 
Kemppinen  loppukaneettinaan. 

Herra  Kemppinen!  Tahdon  tie¬ 
tää,  vaadin  saada  tietää,  mitkä 
nimenomaan  ovat  ne  "sen  ver¬ 
ran  monet  asiat"  -  huuhaaseen 
kohdistetut  ennakkokäsitykset  - 
jotka  ovat  viime  vuosikymmeni¬ 
nä  “pettäneet"  ja  miten  tämä  kor- 
roboroi  "katsomuksellisia,  pa¬ 
rantamista  koskevia  kirjoja"  ja 
tekee  niissä  esitettyjen  väittei¬ 


den  arvostelusta  epä-älyllistä 
toimintaa. 

Pasi  Ke  telin  mäki 
Skepsis  ry: n  jäsen 

Toimitus  rohkeni  omavaltaisesti 
lyhentää  oheista  kirjoitusta  kos¬ 
ka  se  oii  varsin  pitkä.  Toivomme, 
että  jatkossa  lukijakirjeet  olisivat 
lyhyitä  ja  iskeviä,  maksimissaan 
noin  80  konekirjoitusriviä. 


KIRJAT 


Ufojen  puolesta... 

Rauni-Leena  Luukanen-Kilde: 
Kuka  hän  on,  WSOY  1 993 

Luukanen-Kilde  jatkaa  tänäkin 
vuonna  ufokirjojensa  sarjaa.  Il¬ 
meisesti  tällaiset  kirjat  ovat  kan¬ 
nattavaa  liiketoimintaa,  vaikka 
onkin  vaikea  ymmärtää,  kuka 
ufouskovaisten  lisäksi  viitsii  niitä 
ostaa  ja  lukea.  Kirjan  lukeminen 
on  koettelemus,  sillä  asiaa  ei  ole 
juuri  jäsennelty  ja  jako  lukuihin 
on  lähinnä  satunnainen.  Kirja  on 
sekoitus  ufotarinoita,  kirjoittajan 
itsekehua,  skeptikkojen  arvoste¬ 
lua,  humanoidien  viestejä  ja  ker¬ 
tomuksia  kaikenlaisista  paranor¬ 
maaleista  ilmiöistä. 

Luukanen-Kilde  mainostaa 
useaan  kertaan  osallistuneensa 


suljettuihin  tieteellisiin  kokouk¬ 
siin.  Jos  ne  kerran  olivat  salaisia, 
miksi  kirjoittajalle  on  niin  tärkeää 
mainostaa  niiden  sisältöä?  Eikö 
tämä  ole  vain  tapa  kehua  kuulu¬ 
vansa  jonkinlaiseen  sisäpiiriin? 
Suljettujen  kokousten  tieteelli¬ 
syyttä  voi  myös  epäillä,  sillä  kir¬ 
jassa  mainitut  kokoukset  olivat 
vain  ufouskovaisten  omia  tilai¬ 
suuksia. 

Ufokertomuksista  osa  on  jo 
vanhoja  selvitettyjä  tapauksia. 
Tutkimuksista  ei  kuitenkaan 
mainita  mitään  tai  ne  kuitataan 
skeptikkojen  yrityksinä  salailla 
totuutta.  Kertomusten  alkuperä 
jää  usein  hämärän  peittoon,  sillä 
lähdeviitteet  ovat  hyvin  puutteel¬ 
lisia.  Joskus  auktoriteetiksi  on 
riittänyt  pelkkä  sanomalehtiartik¬ 


keli,  joskus  lähteitä  ei  ole  mainit¬ 
tu  lainkaan.  Kirjan  lopussa  oleva 
kirjallisuusluettelo  sisältää  vain 
yhden  ufoja  kriittisesti  käsittele¬ 
vän  kirjan,  senkin  ehkä  vain 
muodon  vuoksi. 

Kirjan  kaikkien  kertomusten 
alkuperän  selvittäminen  ja  ta¬ 
pahtumien  tutkiminen  vaatisi 
paljon  työtä.  Jos  niitä  ryhtyisi  tut¬ 
kimaan  huolella,  tästä  arvoste¬ 
lusta  tulisi  pitempi  kuin  itse  kir¬ 
jasta.  Siksi  tyydynkin  vain  muu¬ 
tamiin  satunnaisiin  poimintoihin, 
jotka  antanevat  kuvan  kirjan  ta¬ 
sosta. 

Luukanen-Kilde  kirjoittaa: 
Useiden  maiden  parlamenteissa 
on  keskusteltu  ufoista  varsinkin 
sen  jälkeen,  kun  YK: n  33.  yleis¬ 
kokouksen  istunnon  päätös  18. 

joulukuuta  1978  tuli  julkisuu¬ 
teen.  Päätös  koski  YK:n  järjes¬ 
tön  tai  osaston  perustamista  kä¬ 
sittelemään  ja  koordinoimaan 
ufoja  koskevia  tutkimustuloksia 
ja  tiedottamaan  niistä.  Yleisko¬ 
kous  pyysi  asiasta  kiinnostunei¬ 
ta  jäsenvaltioita  ryhtymään  tar¬ 
vittaviin  toimenpiteisiin  Maan  ul¬ 
kopuolisen  elämän  ja  ufojen  tie¬ 
teellisen  tutkimuksen  koordinoi¬ 
miseksi  kansallisella  tasolla  ja 
informoimaan  YK: n pääsihteeriä 
havainnoista  ja  tutkimustulok¬ 
sista. 

Ja  jatkaa:  Suurella  yleisöllä 
ei  useinkaan  oi  e  käsitystä  YK:n 
päätöksistä  eikä  sen  alaisten  ko¬ 
miteoiden  istuntojen  ohjelmasta. 
Pelkästään  edellä  kerrotun  YK:n 
yleiskokouksen  ufoista  tekemän 
päätöksen  julkistaminen  saisi 
ymmärtääkseni  aikaan  ainakin 
sen,  että  fundamentalistit,  jotka 
erityisesti  Suomessa  ja  Skan¬ 
dinaviassa  väittävät  ufojen  ole¬ 
van  paholaisen  juonia,  joutuisi¬ 
vat  tarkistamaan  käsityksensä. 

Tämä  YK:n  päätös  33/426 
on  myytti,  jolla  ufointoilijat  yrittä¬ 
vät  saada  asialleen  virallisuutta. 
Päätös  oli  seurausta  ufoihin  us¬ 
kovan  Grenadan  pääministerin 
Sir  Eric  Gairyn  painostuksesta 
ja  siinä  vain  mainitaan,  että  asi¬ 
asta  kiinnostuneet  maat  voivat 
sitä  halutessaan  tutkia  ja  rapor¬ 
toida  tuloksista  YK:lle.  Mistään 
velvoitteesta  ei  ollut  kysymys. 
Koko  juttu  ilmeisesti  päättyi  Gai¬ 


ryn  menetettyä  asemansa.  Vai¬ 
kuttaa,  ettei  Luukanen-Kilde  it¬ 
sekään  ole  lukenut  kyseistä  pää¬ 
töstä. 

Hämmästyksemme  oii  suu¬ 
ri,  kun  25  osanottajasta  parikym¬ 
mentä  pystyi  taivuttamaan  me- 
tallilusikoita  ja  jopa  soppa- 
kauhan  oppimallamme  tekniikal¬ 
la.  Hauskinta  oii  huomata,  että 
kaikkein  nopeimmin  metallia  tai¬ 
vutti  pari  lasta;  lapset  ovat  avoi¬ 
mia  eivätkä  pidä  asiaa  mahdot¬ 
tomana. 

Uri  Gellerin  kuuluisaksi  te¬ 
kemästä  lusikantaivuttelusta  on 
tullut  suosittu  näytösnumero,  jol¬ 
la  yritetään  osoittaa  yliluonnollis¬ 
ten  kykyjen  olemassaolo.  Britti¬ 
läinen  matemaatikko  John 
Taylor  kirjoitti  aikoinaan  asiasta 
innostuneen  kirjan,  jossa  hän 
kertoi  juuri  lasten  taivutelleen  lu¬ 
sikoita  erittäin  taitavasti.  Lapset 
todellakin  osoittautuivat  taitavik¬ 
si,  nimittäin  jymäyttämään  hyvä¬ 
uskoista  tutkijaa.  Taylorin  kun¬ 
niaksi  on  mainittava,  että  hän 
myöhemmin  tunnusti  tulleensa 
huiputetuksi. 

Mitähän  merkittävää  lusi¬ 
koiden  vääntelemisessä  oikein 
on?  Sehän  osoittaa  aikamoista 
mielikuvituksen  puutetta  kaikki¬ 
en  vain  matkiessa  Gelleriä.  Jos 
joku  onnistuisi  vastaavalla  taval¬ 
la  oikomaan  metallia,  hänellä  oli¬ 
si  merkittävä  tulevaisuus  ainakin 
autokorjaamoala!!  a. 

Suomessa  tiedotusvälineet 


ovat  julkaisseet  lähinnä  vain 
ivaavia  kirjoituksia  ufoista,  ja 
asiallinen  tiedottaminen  on  jää¬ 
nyt  piikanvatjoon  varsinkin 
vuonna  1992. 

Ufouskovaiset  ovat  kyllä 
saaneet  kriitikkoja  paremmin  ää¬ 
nensä  kuuluviin  lehdissä  ja  var¬ 
sinkin  televisiossa.  Jos  he  ovat 
oikealla  asialla,  heidän  ei  pitäisi 
suhtautua  näin  vainoharhaisesti 
siihen,  että  totuus  halutaan  kai¬ 
vaa  esiin. 

Japaniiaisethan  ovat  tosin 
jo  kolme  vuotta  sitten  ylittäneet 
valonnopeuden. 

Mielenkiintoista,  mutta  tä¬ 
män  enempää  asiasta  ei  kerro¬ 
ta.  Kyseessä  on  yksi  kirjan  puo¬ 
lihuolimattomasti  esitetyistä  roh¬ 
keista  väitteistä,  joiden  merkitys¬ 
tä  on  kuitenkin  mahdoton  ym¬ 
märtää  ilman  selityksiä.  Yliva- 
lonnopeudethan  eivät  sinänsä 
ole  mahdottomia,  mutta  toistai¬ 
seksi  kukaan  ei  ole  pystynyt 
hyödyntämään  niitä  informaati¬ 
on  siirtämiseen. 

Tiedemiehet  tietävät  jo,  että 
meillä  on  ainakin  kuusi  seitse¬ 
män  dimensiota,  ja  CERNissä, 
Euroopan  atomifysiikan  tutki¬ 
muslaitoksessa,  puhutaan  jo  yh¬ 
deksästä  ulottuvuudesta. 

Luukanen-Kilde  on  ajas¬ 
taan  jäljessä,  sillä  supersäieteo- 
riassa  tarvitaan  vieläkin  enem¬ 
män  dimensioita.  Matemaatikot 
ja  teoreettiset  fyysikot  ovat  jo 
vuosikymmeniä  käytelleet  ääre- 

tönulotteisia  avaruuksia.  Täysin 
toinen  juttu  sitten  on,  onko  näillä 
dimensioilla  mitään  muuta  mer¬ 
kitystä  kuin  toimia  matemaattisi¬ 
na  apuneuvoina. 

Abduktiotapausten  tutki¬ 
muksissa  on  käytetty  usein  apu¬ 
na  hypnoosia.  Tämä  on  arvelut¬ 
tava  keino,  sillä  hypnoosin  luon¬ 
ne  ei  ole  vielä  täysin  selvillä. 
Hypnoosissa  oleva  henkilö  on 
kuitenkin  ilmeisesti  herkkä  sug¬ 
gestioille  ja  hypnotisoijalla  ja  hä¬ 
nen  esittämillään  kysymyksillä 
voi  olla  huomattava  vaikutus  sii¬ 
hen,  mitä  potilas  kertoo. 

Taitamaton  terapeutti  saat¬ 
taa  itse  asiassa  tehdä  hallaa  po¬ 
tilaalleen,  jolle  skeptikot  ja  mas- 
satiedotusvälineet  ovat  jo  aihe¬ 
uttaneet  voimakkaita  syyllisyy¬ 
dentunteita  ja  pelon  siitä,  että  he 
eivät  ote  normaaleja,  tai  luulon, 
että  tällaista  ei  kerta  kaikkiaan 
voi  tapahtua. 

Joukkotiedotusvälineitä 
seuraamalla  voisi  kuvitella,  että 
on  pikemminkin  muotia  olla  ab- 
duktion  uhri.  Ahdistusta  voi  aihe¬ 
uttaa  amatöörihypnotisoija,  joka 
varomattomuudellaan  istuttaa 
potilaan  mieleen  kuvitelman 
traumaattisesta  kokemuksesta. 
Tapaukset  ovat  läheistä  sukua 
epäpätevien  tutkijoiden  suoritta¬ 
mille  insestitutkimuksille,  jotka 
ovat  aiheuttaneet  paljon  tarpee¬ 
tonta  kärsimystä. 

Kun  Einstein  meni  aikoi¬ 
naan  esittelemään  teorioitaan 


Ranskan  tiedeakatemiaan,  hä¬ 
net  naurettiin  sieltä  ulos.  ...  Edel¬ 
läkävijöille  naureskellaan,  heitä 
sanovat  jopa  valehtelijoiksi  tai 
hulluiksi  ne,  jotka  eivät  kestä  uu¬ 
den  maailmankuvan  syntymistä 
eikä  uusia  tieteellisiä  näkemyk¬ 
siä. 

Einsteinin  suhteellisuusteo¬ 
ria  ei  suinkaan  syntynyt  tyhjästä. 
Vuosisadan  alussa  tiedettiin, 
että  ajan  ja  avaruuden  käsitteet 
vaativat  korjaamista.  Samoihin 
aikoihin  syntyi  useita  kilpailevia 
teorioita.  Ranskassa  vastustus 
johtui  heidän  johtavasta  mate¬ 
maatikostaan  Poincaresta,  jolla 
myös  oli  oma  lehmä  ojassa.  Ei 
kuitenkaan  kestänyt  kovin  kau¬ 
an  ennen  kuin  suhteellisuusteo¬ 
ria  hyväksyttiin  yleisesti  tutkija- 
piireissä.  Maallikoille  sen  sulat¬ 
taminen  on  ollut  paljon  vaikeam¬ 
paa.  Sama  koskee  monia  muita¬ 
kin  tieteen  uudistajia.  Kun  teori¬ 
aa  tukevaa  havaintoaineistoa 
kertyy  riittävästi,  teoria  hyväksy¬ 
tään,  olipa  se  miten  erikoinen 
tahansa.  Jos  Luukanen-Kilde 
havittelee  Einsteinin  asemaa  tie¬ 
teen  uudistajan,  hänen  on  myös 
toimitettava  konkreettista  todis¬ 
tusaineistoa  ja  sallittava  sen 
kriittinen  analyysi. 

Ne  meistä,  jotka  pystyvät 
teieportaatioon  eii  siirtymään 
paikasta  toiseen  psyykkisillä  ky¬ 
vyillään,  eivät  voi  koskaan  va¬ 
kuuttaa  skeptikkoja  kyvyistään, 
sillä  se  särkisi  heidän  maailman¬ 


kuvansa. 

Väärin!  Meidät  on  hyvin 
helppo  vakuuttaa.  Tarvitaan  vain 
valvotuissa  olosuhteissa  suori¬ 
tettu  demonstraatio.  Sellaisia 
vain  ei  ole  nähty.  Olemassa  on 
vain  asiaan  uskovien  kertomuk¬ 
sia.  Jos  Luukanen-Kilde  voi  sil¬ 
mieni  edessä  esittää,  kuinka 
hän  siirtyy  teleportaatiolla  huo¬ 
neesta  toiseen,  hän  saa  minut 
välittömästi  muuttamaan  mieltä¬ 
ni.  Lisäksi  hän  saa  vielä  Skep¬ 
siksen  lupaaman  1 0  000  markan 
palkkion  yliluonnollisesta  ilmiös¬ 
tä,  ja  lupaan  panna  siihen  vielä 
toisen  mokoman  omasta  pussis¬ 
tani.  Mutta  vaadin  ehdottomasti 
saada  nähdä  itse,  kuinka  kaikki 
tapahtuu. 

Muistan  Carl  Saganin  sa¬ 
nat  New  Yorkin  Hayden-piane- 
taariossa:  “Me  olemme  kaikki 
tähti-ihmisiä.  “ 

Tämä  osoittaa  rajatieteilijöi- 
den  tapaa  käyttää  asiayh¬ 
teydestä  irrotettuja  lainauksia. 
Sagan  on  tunnettu  skeptikko  ja 
ufouskovaisten  ankara  arvoste¬ 
lija.  Tuolla  lauseellaan  hän  lie¬ 
nee  viitannut  siihen,  että  kaikki 
ruumiissamme  esiintyvät  he¬ 
liumia  raskaammat  alkuaineet 
ovat  syntyneet  tähdissä.  Siinä 
on  ihmettä  kylliksi  ilman  ufojakin. 

...ja  ufoja  vastaan 

Kari  A.  Kuure,  Juhani  Kyröläi¬ 
nen,  Göte  Nyman,  Jukka  Piiro¬ 
nen:  Katoavatko  ufot?  Ursa 
1993 

Edellisen  kriittisen  suomenkieli¬ 
sen  ufokirjan  ilmestymisestä  on 
jo  1 3  vuotta.  Kyröläisen  ja  Teeri¬ 
korven  Ufojen  arvoitus  oli  asen¬ 
teeltaan  hyvin  neutraali  ja  ehkä¬ 
pä  siksi  ufoharrastajatkin  ovat 
suostuneet  mainitsemaan  sen 
lähdeviitteissään  näennäisenä 
puolueettomuuden  osoituksena. 
Uuteen  kirjaan  tullaan  varmaan¬ 
kin  suhtautumaan  vihamielisem- 
min,  sillä  sen  asenne  on  tiukem¬ 
pi.  Kriittisempi  ote  tuntuu  luon¬ 
nolliselta,  kun  vuosikymmenien 
tutkimuksen  jälkeen  käteen  ei 
ole  jäänyt  juuri  mitään. 

Kirjassa  käsitellään  perus¬ 
teellisesti  useita  uusia  tunnettuja 
ufotapauksia, ufohavaintojen  ja 
-tutkimuksen  historiaa,  havain- 
topsykologiaa  ja  tähtitaivaan  il¬ 
miöitä,  jotka  voivat  aiheuttaa 
ufohavaintoja.  Myös  viime  aikoi¬ 
na  keskustelua  herättäneet  ää- 
nihavainnot  ovat  mukana. 

Ufoilmiöiden  tutkimisessa 
on  tärkeää  ymmärtää,  miten  ih¬ 
minen  tekee  havaintoja  ja  mitä 
hän  niistä  muistaa.  Kirjassa  on 
valaiseva  esimerkki  kokeesta, 
jossa  väärennetty  ja  ilmeisiä  ris¬ 


tiriitoja  sisältävä  aineisto  sai  ufo¬ 
tutkijat  nielemään  koko  jutun  va¬ 
kuuttavana  tapauksena.  Tällais¬ 
ten  kokeiden  surkuhupaisana 
puolena  on,  että  totuuden  tultua 
ilmi  ne  voivat  yhä  jäädä  elämään 
ufokirjallisuuteen  selvittämättö¬ 
minä  tapauksina. 

Havaintokertomusten  pa¬ 
himmat  puutteet  voidaan  välttää 
laatimalla  raportit  kirjan  liitteenä 
olevalle  lomakkeelle.  Kun  lo¬ 
makkeen  kaikkiin  kysymyksiin 
vastataan  huolella  ja  mahdolli¬ 
simman  pian  ilmiön  havaitsemi¬ 
sen  jälkeen,  helpottuu  tapahtu¬ 
man  tutkiminen  huomattavasti. 

Hannu  Karttunen 
Kirjoittaja  on  Skeptikon 
päätoimittaja 


Tiede  vastaan 
parapsykologia 

Jouko  Aho:  Parapsykologit. 
Ulkopuolisen  näkemys  poik¬ 
keavan  tieteen  suomalaiseen 
historiaan. 

Suomen  Historiallinen  Seura, 
Historiallisia  tutkimuksia  176. 
SHS,  Helsinki,  1993,  s.  202. 


Skeptikko  suosittelee  lukijoille 
joululukemiseksi  juuri  kirjakaup¬ 


poihin  tullutta  Jouko  Ahon  tuo¬ 
retta  kirjaa  Parapsykologit. 

Kirja  kertoo  suomalaisen 
parapsykologian  historiasta  ja 
siinä  näkyvästi  mukana  olleista 
henkilöistä,  joista  osa  oli  myös 
tunnettuja  tiedemiehiä  ja  suo¬ 
malaisen  psykologian  uranuur¬ 
tajia. 

Kirja  kannattaa  lukea,  sillä 
se  on  ensimmäinen  yliopistotut¬ 
kijan  tekemä  tutkimus  suomalai¬ 
seen  parapsykologian  histori¬ 
aan.  Se  kertoo  ajasta  tämän 
vuosisadan  alusta  1960-luvun 
loppupuolelle,  jolloin  parapsyko¬ 
logiasta  yritettiin  vakavissaan 
saada  yliopistollinen  oppiaine. 

Kirjaansa  varten  Aho  on 
käynyt  läpi  ensimmäisen  para¬ 
psykologisen  tutkimusseuran, 
vuonna  1907  perustetun  Sälls- 
kapet  för  psykisk  forskning’n  ja 
sen  sisarjärjestöksi  perustetun 
Suomen  Parapsykologisen  Tut¬ 
kimusseuran  arkistoja  ja  haasta¬ 
tellut  seurojen  toimintaan  osal¬ 
listuneita  tai  niitä  läheltä  seuran¬ 
neita  tutkijoita  ja  maallikkopara- 
psykologeja. 

Kirjan  varsinaisen  arvostelun 
julkaisemme  lehden  seuraavas- 
sa  numerossa. 

Skeptikko.mo 

ENGLISH  SUMMARY 


Something  ought  to  be 
done 

Editorial  by  S.  Albert  Kivinen 
The  Scientific  advisory  board  of 
Skepsis  holds  a  meeting  once  a 
year  going  through  the  same 
question  year  after  year:  What 
should  be  done?  We  agree  that 
something  ought  to  be  done  but 
nothing  happened.  At  the  same 
time  ali  kind  of  flimlams  gain 
more  supporters. 

I  am  sure  that  there  are  lots 
we  can  do  and  I  have  also  pro- 
posed  to  the  board  that  we 
should  concentrate  our  attention 
on  those  who  still  are  openmin- 
ded;  the  school-children. 

The  Flimflam  award  to 
UFO-exhibition 

The  1993  Flimflam  award  was 
given  to  the  Scientific  Centre  of 
Tietomaa  in  Oulu  for  its  non-cri- 
tical  ufo-exhibition  and  mis- 
leading  marketing  of  the  exhibi- 
tion. 

The  exhibition  was  opened 
last  spring  and  it  will  continue  for 
three  years.  According  to  the 
representative  of  the  Centre  the 
exhibition  will  teli  ali  about  ufos 
and  also  what  the  sciece  says 
about  them.  Hovvever  the  exhibi¬ 
tion  only  makes  propaganda  for 
ufos  non-critically. 


Skepsis  see  that  the  Centre 
has  interpreted  its  duty  to  pro- 
vide  Scientific  education  very  pe- 
culiar  way  while  opening  the  ex¬ 
hibition  of  this  kind  within  its  per- 
manent  and  otherwise  serious 
Scientific  exhibition. 

European  Sceptics  in 
Britain 

Veijo  Saano 

The  Conference  of  European 
Sceptics  was  held  in  the  end  of 
August  in  Keele  University  in  Bri¬ 
tain.  The  member  of  the  Skepsis 
association,  Dr  Veijo  Saano  took 
part  of  the  conference  and  wrote 
a  report  on  it  for  Skeptikko. 

Russian  s  are  pure 
amateurs,  says  Rand/' 

Marketta  Ollikainen 
According  to  James  Randi  the 
Russian  research  on  paranor- 
mal  phenomena  is  far  behind 
what  is  now  being  done  in  the 
West.  In  an  intervievv  by  Skeptik¬ 
ko  he  says  that  they  did  experi- 
ments  what  Americans  did  30 
years  ago. 

Randi  visited  in  Russia  in 
September  trying  to  test  local 
psychics  and  other  magicians 
but  he  only  met  amateurs. 
Skeptikko  intervievved  Ran¬ 


di  when  he  visited  Finland  in  No- 
vember. 

Laser  cieaned  water 

Matti  Jokinen 

The  dentist  Heikki  Tammisalo 
claims  he  is  able  to  clean  conta- 
mined  vvater  with  laser.  The  City 
of  Lahti  in  Eastern  Finland  took 
his  claims  so  seriously  that 
sponsored  his  experiments.  The 
Finnish  media  made  the  big 
news  of  this  event  eartier  this 
year.  Matti  Jokinen  tells  in  his 
article  that  there  is  no  Scientific 
proof  that  water  can  be  cieaned 
with  laser. 

Are  sceptics  needed? 

The  Skepsis  association  held 
the  public  panel  discussion  in 
December  on  the  image  of  scep- 
ticism  and  on  what  sceptics 
should  do  in  near  future  in  order 
to  resist  the  growing  flimflam  bu¬ 
siness. 

According  to  the  panel  the 
scepticism  is  not  in  favour  with 
public  and  media  but  as  the  for- 
mer  chairman  and  the  founding 
member  of  Skepsis,  professor 
Nils  Mustelin  says:  “If  we  act  mo- 
derately  and  with  the  sensible 
humor,  I  am  sure  the  public  will 
understand  that  we  have  some¬ 
thing  important  to  say“. 

LIITY 

SKEPSIKSEN 

JÄSENEKSI!  ^anomus 


Jos  haluat  liittyä  Skepsik¬ 
sen  jäseneksi,  lähetä  alla- 
oleva  lomake  tai  sen  kopio 
täytettynä  Skepsiksen  sih¬ 
teerille  osoitteella  Veli 
Toukomies,  Rintamamie- 
hentie  15,  01600  POR¬ 
VOO. 

Yhdistyksen  jäsen¬ 
maksu  (sisältää  Skeptik- 
ko-lehden  tilauksen)  on  75 
mk  (alle  20-vuotiaille  30 
mk),  jonka  voit  maksaa 
yhdistuksen  tilille: 

PSP  6371  513. 

Voit  myös  tilata  Skep- 
tikko-lehden  liittymättä  jä¬ 
seneksi.  Tilausmaksu  on 
sama  75  mk/vuosi.  Käytä 
tilauslomakkeena  ao.  jä- 
senanomusta  ja  ilmoita 
vain  nimesi  ja  osoitteesi  ja 
merkitse  lomakkeeseen, 
ettet  halua  liittyä  jäsenek¬ 
si. 


Nimi _ 

Ammatti  ja  oppiarvo  _ 

Lähiosoite _ 

Postitoimipaikka  _ 

Puhelin  _ 

Työpaikka _ 

Työpaikan  lähiosoite _ 

Postitoimipaikka _ 

Puhelin _ 

Kokemus  Skepsiksen  toimialaan  liittyvistä  asioista,  mahdollisesti 
aihetta  sivuavat  julkaisut,  jäsenyys  muissa  tieteellisissä  yhdistyksis¬ 
sä,  erityiset  mielenkiinnon  kohteet  (käytä  tarvittaessa  erillistä  pape¬ 
ria): 


Hyväksyn  Skepsis-yhdistyksen  säännöissä  määritellyn  tarkoituksen 
ja  toimintaperiaatteet  (ks.  seuraava  sivu)  ja  haluan  liittyä  yhdistyk¬ 
sen  jäseneksi. 

Päiväys _ 

Allekirjoitus _ 

SKEPS/S 


Skepsis  on  1987  perustettu  suomalaisten  skeptikkojen  yhdistys.  Skepsiksen 
toimintaperiaatteet  ovat  samantapaiset  kuin  yhdysvaltalaisen  CSICOPin  (Committee 
for  the  Scientific  Investigation  of  Claims  of  the  Paranormal),  mutta  se  toimii  täysin 
itsenäisesti  vaikkakin  yhteistyössä  CSICOPin  ja  muiden  vastaavien  järjestöjen  kans¬ 
sa. 

Yhdistyksen  säännöissä  mainitaan  Skepsiksen  tarkoutuksesta  ja  periaatteista 
seuraavaa: 

Yhdistyksen  tarkoitus  on: 

—  Edistää  paranormaaleja  ilmiöitä  koskevien  väitteiden  objektiivista  ja  puolueetonta 
tieteellistä  tutkimusta,  ottamatta  näiden  väitteiden  paikkansapitävyyteen  kantaa 
apriorisin,  tutkimusta  edeltävin  perustein. 

—  Ylläpitää  tällaisesta  tutkimuksesta  kiinnostuneiden  ihmisten  verkostoa  sekä  pitää 
yhteyttä  vastaavanlaisiin  yhteisöihin  kotimaassa  ja  ulkomailla. 

—  Julkaista  paranormaaleja  ilmiöitä  koskevia  väitteitä  tutkivia  artikkeleja  ja  kirjoja 
sekä  laatia  tällaisia  väitteitä  sisältävien  julkaisujen  bibliografioita. 

—  Järjestää  alaan  liittyviä  kokouksia  ja  konferensseja  sekä  harjoittaa  valistus-  ja 
tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi  yksityis¬ 
henkilöitä  ja  oikeuskelpoisia  yhteisöjä,  jotka  hyväksyvät  edellä  mainitut  yhdistyksen 
periaatteet. 

Skeptikko  4/93 


Skepsis  ry: n  hallitus. 


Lauri  Gröhn  (puheenjohtaja) 

Hannu  Karttunen  (varapuheenjohtaja 
ja  Skeptikko-lehden  päätoimittaja) 


Veli  Toukomies  (sihteeri) 
Karlo  Kauko 
Ilpo  V.  Salmi. 


Skepsis-yhdistyksen  tieteellinen 
neuvottelukunta: 


dosentti  S.  Albert  Kivinen 
professori  Nils  Edelman 
apulaisprofessori  Kari  Enqvist 
amanuenssi  Harry  Halen 
professori  Pertti  Hemänus 
dosentti  Raimo  Keskinen 
professori  Kirsti  Lagerspetz 
professori  Raimo  Lehti 
professori  Anto  Leikola 
LKT  Matti  A.  Miettinen 
professori  Nils  Mustelin 
professori  Ilkka  Niiniluoto 
dosentti  Heikki  Oja 
professori  Heikki  Räisänen 
dosentti  Veijo  Saano 
professori  Anssi  Saura 
FL  Tytti  Sutela 
professori  Raimo  Tuomela 


professori  Yrjö  Vasari 
professori  Johan  von  Wright 
dosentti  Risto  Vuorinen. 

Jäsenasioista,  lehtitilauksista  ja  muis¬ 
ta  yhdistyksen  toimintaan  liittyvistä  kysy¬ 
myksistä  pyydetään  neuvottelemaan  yh¬ 
distyksen  sihteerin  kanssa,  puh.  915  - 
5249  320  tai  postitse: 

Veli  Toukomies 
Rintamamiehentie  15 
06100  PORVOO 


Yhdistys  on  Tieteellisten  seurain  valtuus¬ 
kunnan  jäsenjärjestö 

Käenpiiankuja  7 

•  Ikkuna  tieteeseen  ja  korkeakoulumaailmaan  »Kirjoittajina  parhaat  asiantuntijat 
•Tiedonjulkistamisen  valtionpalkinto  1993. 

Yliopisto-lehti  vuodeksi  1994 
kotiinkannettuna  20  numeroa  ä  10  mk 
=  koko  vuosikerta  200  mk 


Tilaajaetuna  erikoishintaan 

Unimedia-sarjan  kirjat: 

Toim.  Harri  Erämetsä,  Jyrki  Kanerva 
TARTTUVAAN  TIETOON 
Hyper-  ja  multimedia  -  koulutuksen  ja 
oppimisen  mahdollinen  maailma 
Etuhinta  95  mk  (ovh.  158  mk). 

Anto  Leikola 

TIEDE  ON  IHMISTEN  TEKOA 
Etuhinta  75  mk  (ovh.  112  mk). 


Kirjatilauskohtainen  käsittelymaksu  26  mk. 

I  I  Tilaan  Ylioplsto-lehden 

vuodeksi  (20  numeroa)  1994  hintaan  200  mk 

sekä  käytän  hyväkseni  vuosikertatilaajan  etua  ja  tilaan  myös 
mainituin  hinnoin  +  kirjatilauskohtainen  käsittelymaksu  26  mk 

□  TARTTUVAAN  TIETOON  etuhintaan  95  mk  (ovh.  158  mk) 

□  TIEDE  ON  IHMISTEN  TEKOA  etuhintaan  75  mk  (ovh  112  mk). 

Yliopistopaino  PL  26 
Vastauslähetys 

